
Piše sa 


Pod vtbćim,. 


Koliki ljudi prolaze kraj rijeke ili potoka, bare ili ribnjaka, 
a 1 ne slute kakav raznolik i zanimljiv život buja u vodi i na 
obali. Zapravo, tko onuda prolazi, gotovo da i nema što 
vidjeti. Jer sav taj šaroliki životinjski svijet — ribe i vodeni 
kukci 1 ptice 1 vodozemci 1 sisavci kojima je voda domaja 
bar koliko 1 kopno — oprezan je i strašljiv pa rado izmiče 
neželjenu pogledu. Zato je potrebno strpljenje. Pa tko dulje 
tih 1 nepomičan ustraje u blizini kakve tekuće ili stajaće vode, 
obradovat će se zanimljivim prizorima. Možda će pred njim 
izroniti iz vode nestašni vodenkos. Ili će se zeleno vretence, 
taj čudnovati živi helikopter, spustiti na najbližu grančicu, 
trepnuti krilima kao na pozdrav i odletjeti. Tu i tamo pojavit 
će se na površini vode crn kukac ili smeđ paučić, zarobit će 
mjehurić zraka i zajedno s njime ponovno utonuti u nepro- 
zirnu vodu. I tko zna što se sve još može vidjeti i doživjeti 
stražareći tako budno ukraj vode. 

No ima još više toga što se ni najbrižljivijemu motritelju neće 
otkriti. O tome će vam pripovijedati ova knjiga, opremljena 
s 230 slika u bojama. Prirodoslovci i slikari nastojali su vam 
U njoj na prisan 1 povjerljiv način otkriti zanimljive pojedi- 
nosti iz života nekih stanovnika naših kopnenih voda. Jeste li. 
na primjer, znali da ima ribica koja spretnije gradi gnijezdo 


nego mnoga ptica? Ili da je u rijekama bilo pravih pravcatih 


drvosječa, tesara i graditelja, dok su davnim ljudima te vje- 
štine bile posve nepoznate? Koji to stanovnik bare nema glave, 
a stopalo ima? Koja je riba zubata kad se rodi, a krezuba kad 
odraste? A koja pakrriba po mirisu prepoznaje kraj u kojem 
se rodila? 

I još mnogo toga doznat ćete iz ove knjige. Jer — vode teku- 
ćice i stajačice kriju mnogo zanimljivih tajna. 


Izdavač 


Vodomar ribar 


Ova je krasna šarena ptica rasprostranjena uz rijeke 
1 ribnjake diljem Europe. Vodomar je usamljenik. 
Čuči on tako sam na grani nad vodom, kao da se 
duboko zamislio — kao da razmišlja o svome mi- 
tološkom podrijetlu. A evo što o tome kazuje drev- 
ni grčki mit. Kralj Keiks utopio se u moru pa su 
valovi doplavili tijelo na obalu. Taj se prizor tako 
strašno kosnuo kraljice Alkione, žene njegove, da 
je presvisnula od žalosti. A bogovi se tada sažale 
na nju pa je pretvore u pticu odjenutu u zlato 1 u 


povećan 
(4/3 prirodne veličine) 


modrilo neba 1 mora. I doista je vodomar krasnik 
po svome pernatom ruhu, ali po izgledu nije: 
krupne glave, zdepasta kljuna, kratkih nogu, ku- 
sasta repa. No ta je nezgrapnost samo prividna. 
Uvjerit ćete se u to ako promatrate kako vodomar 
lovi svoj plijen. Cim sa svog motrišta spazi ribu 
u vodi, sunovrati se na nju — i tako ispružena 
tijela nalik je na raketni projektil. U hipu razbije 
ogledalo vode i kljunom probode plijen. Ribolov 
je vodomaru i šport i svakodnevni kruh. 


Jeste li znali?... 


... da vodomar svaki dan 
pojede petnaestak riba? 
... da ima izvrstan vid pa 
odlično vidi i dok roni pod 
vodom? ... da su vodo- 
maru najljući neprijatelji 
vodeni štakor i lasica? 
... da porodica vodomara 
broji oko 200 vrsta, a veći- 
na ih se diči krasnim per- 
jem? ...da je vodomar 
ptica stanarica pa ostaje 
kod nas i preko zime? 


Najmilija hrana 

Oštru oku vodomarovu ništa ne može promaknuti. Taj se žustri 
lovac smjesti na kakvu granu iznad vode odakle uporno vreba 
na plijen pod sobom. Ocrta li se u vodi lik neoprezne ribice, su- 
novratit će se na nju strelovito — i rijetko će kad promašiti. 


Ugrijalo je proljeće, a to je i za vodomara vrijeme svadbovanja. 
Na slici je desno mužjak. Odvažio se i prišao svojoj odabranici. 
Svoje joj osjećaje iskazuje tako što je kljunom obuhvatio njezin 
kljun. Prihvati li ona takvo udvaranje, eto novoga bračnog para. 


Majka dijeli hranu mladima po redu. Gladnici se postave u 
polukrug oko nje. Onaj najbliži razjapi kljun — i dobije svoj 
obrok. Zatim to isto redom čine i drugi goluždravci. Hrpice 


.ve 4 


neprobavljivih kostiju i ribljih ljusaka mališi će izbaciti iz usta. 

Zajedno s ulovom vodomar se vraća svome vrebalištu pa tu na 
miru proguta plijen. Bude li lov obilat, ptica će pretičak spremiti 
na prohladno mjesto, i to negdje u blizini, da bi mu uvijek bio 
nadohvat kljunu. To upravo radi vodomar kojega vidimo zdesna. 


Novi se bračni drugovi odmah daju na posao pa udarcima svojih 
dljetastih kljunova iskopaju stan u rahloj zemlji strme obale. Ti- 
jesan hodnik vodi do prostrane odaje. Tu će urediti gnijezdo a 
ženka će odmah zatim izleći jaja. Obično ih izleže pet do sedam. 


Vodomar ne trpi drugih ptica u svome lovnom području pa im 
to jasno daje na znanje. Vidimo ga kako se ustremio na uljeza, 
kojemu ne preostaje drugo nego da što prije umakne goropad- 
noj ptičici. Ona jest malena, ali joj je kljun velik i snažan. 


Riječni rak 


Često se čuje izreka: napreduje kao rak. Time se 
želi u šali kazati upravo obrnuto: da nešto nazaduje. 
Zato će možda netko pomisliti da se rak kreće 
samo natraške. No on hoda kao 1 svaka druga ži- 
votinja koja se nogama služi: ide naprijed. Ako ga 
pak tko napadne ili uplaši, rak se neće okrenuti 1 
udariti u bijeg. Tako sporoj životinji trebalo bi za 
to previše vremena. Zato se u takvim prigodama 
naglo odbaci unatrag snažnim zamasima repa. 
Rak jest naizgled strašan oklopnik, a posebno 
zastrašuju njegova velika kliješta; no u srcu je ćudi 
kukavičke pa će najradije uteći. Osjeti li pak da na 
bijeg ne može računati, branit će se ogorčeno. Sto 
se manjih životinjica tiče, ne treba ni naglašavati 
da će rak na njih prvi nasrnuti — jer one su njegova 
svakodnevna hrana. Riječni rak nije izbirljiv u 
jelu. Tamani sve što može kliještima svladati 1 
raskomadati: punoglavce 1 žabice, puževe i vodene 
kukce, a ne zazire ni od biline hrane. Kad je plijen 


prirodna veličina 

svladao, onda mu kliješta služe poput noža i vi- 
ljuške: njima hranu usitnjava i prinosi ustima. 
Kad se nasiti, spokojno se odmara u svom domu, 
a to je najčešće rupa u strmoj 1 sjenovitoj obali, 
među korijenjem i vodenim biljem. 


Jeste li znali?... 


... da riječni rak ima deset pari nogu? _... da su 
mu glava 1 prsa oklopljeni tako da ne može glave 


okretati? Zato mu pomažu stapčaste oči koje može 


okretati uokolo, nezavisno jedno od drugoga? 
... da je ženka manja od mužjaka pa ima 1 manja 
kliješta nego on? _... da se račići drže majke sve 
do svojega prvog presvlačenja? Tek se tada osamo- 
stale 1 zapute u svijet kud koji. 


mekušci 


ličinke kukaca 

U vrijeme parenja mužjaci vode ogorčene okršaje za naklonost Rak bježi natraške samo kad je napadnut ili preplašen. Na slici 
ženke, ne štedeći jedan drugoga. Posljedak je takva bojovničkog ga vidimo u takvu položaju. Naglim pokretom mišićava repa 
žara da jedan ili drugi suparnik ostane bez noge ili bez kli- ispod sebe i naprijed rak će se odbaciti unatrag. Crveni o- 
ješta. Ali ništa zato: izgubljeni će ud domalo ponovo izrasti. bris pokazuje pomicanje tijela unazad — što dalje od opasnosti ! 


Više puta rak presvlači oklop — svoj vanjski kostur, jer mu Ženka nosi jaja ispod zatka pridržavajući ih tanahnim nogama. 
smeta u rastu. Tada mu naraste nov oklop, prostraniji od sta- Crvena su jaja nalik na bobice, pa ženku tada zovemo bobara. 
roga. Rak se na slici upravo presvlači. Zar vam se u prvi Kad se račići izlegu, prihvate se majčina zatka, pa kud ona, tud 
mah ne čini da iza raka vidite njegova poluprozirna blizanca? i oni. Kad poodrastu, razići će se — baš kao rakova djeca! 

Rak je uvijek na oprezu, posebno kad vreba plijen. Ribica se Zimi rak zapadne u mrtvilo pa tako nepomičan leži u svome 


prikučila, ali se rak neće prenagliti. Posegnut će za njom klije- podvodnom skrovištu. Čini se čudno, ali tako jest : led na površini 
štima tek onda kad je siguran da će je i dohvatiti. A što njegova vode štiti raka “od hladnoće (jer je vanjski zrak studeniji od 
kliješta zahvate, više ne ispuštaju. To ribica prekasno sazna. leda pa bi i vodu jače rashladio). Uz raka zimuje i zelena žaba. 

Dabar 


Što sve ne umije ovaj veliki (i naizgled ne baš umni) 
glodavac! On je 1 graditelj, 1 zidar, 1 stolar, 1 tesar, 
i ciglar, 1 stručnjak za vodogradnju, i drvosječa, pa 
onda nosač, ronilac... i tko bi sve to nabrojio! 
Razumije se da se sva ta njegova »zanimanja« od- 
nose samo na one potrebe koje iziskuje život u 
dabrovskoj zajednici. Dabar je najveći glodavac 
našega kontinenta: dug je više od metra, a težak 
do 30 kilograma. Ujedno je 1 jedan od naših naj- 
rjeđih sisavaca, a tome je, na njegovu nesreću, 
jedan od uzroka skupocjeno krzno. No pustimo tu 


 žalosnu priču i promotrimo dabra malo pažljivije. 


kann 


Odmah ćemo zapaziti njegove velike 1 jake zube 


1/4 prirodne veličine 


glodnjake. Njima neće odoljeti ni snažna debla 
vrbe, jasena ili breze. A zašto dabar glođe baš 
drveće, reći ćemo kasnije. Eto u njega i vrlo razli- 
čitih udova. Prednje noge (umalo da kažemo: 
ruke!) imaju okretne prste koji mogu hvatati i 
držati manje predmete. Na stražnjim su šapama 
prsti dugački 1 spojeni kožnom opnom koja nas 
podsjeća na plivaću kožicu u patke: i dabru služe 
stražnje noge kao snažna vesla. Tu je još i kormilo: 
širok i plosnat mišićav rep. A kad dabar »sjedi«, 
rep mu je zamjena za stolac. Još nešto o tome ne- 
svakidašnjem repu: kad se dabar bavi zidarstvom, 
rep mu služi umjesto zzidarske žlice. 


Jeste li znali?... 


... da dabrovi koji nemaju drva za svoje nasipe: 
u blizini vode, odlaze po nj i podalje od obale? 
Dopremaju ga do »gradilišta« niz kanale što su ih 
unaprijed uzvodno iskopali. ... da dabar može iz- 
držati pod vodom i nekoliko minuta? 


Slika prikazuje kako dabrovi obuzdavaju tok rijeke. Snažnim 
zubima preglođu debla mlađih stabala koja rastu uza samu vodu. 
To obave tako vješto da se drvo uvijek ruši na onu stranu gdje 
je rijeka. Voda najčešće ponese drvo i naplavi ga nizvodno na 


Radna je brigada na poslu. Jedan je dabar ciglar pa udarcima 
plosnata i mišićava repa gnječi mulj i priređuje ga da mu po- 
služi poput žbuke. Drugi je prijenosni radnik : on nosi grumene 
mulja zidarima, koji istovremeno obavljaju i tesarske poslove. 


Dabar na obali bijesno udara repom po vodi. Time dojavljuje 
zajednici da je na pomolu opasnost. Životinje u hipu pobjegnu 
kamo koja. No ni u toj strci i zbrci matere ne zaboravljaju 
svoje djece: prenose ih u skrovište pomažući se širokim repom. 

onome mjestu gdje je dabrovo gradilište. Tu ovi marljivi glodav- 
ci slažu drvo u hrpu koju učvršćuju blatom, kamenjem i biljnim 
ostacima. Postupno izraste dugačak nasip, uvijek poprečan na 
tok rijeke. Ponekad su takvi nasipi dugački čak pola kilometra ! 


Prerez kroz dogotovljenu kolibu pokazuje da su gore, na vrhu, 
skrbni graditelji ostavili izlaz da mogu pobjeći ako zaprijeti 
opasnost. Glavni je ulaz u nastambu (i izlaz iz nje) ispod razine 
vode. Usred te vodene tvrđave diže se izbrežak »suhoga tla«. 


Ne čini li vam se gotovo ljudski taj položaj u kojemu dabrovica 
drži mladunče? A otac upravo češlja i uređuje svoje gusto (i 
skupocjeno !) krzno poslije noći provedene u neumornom radu. 
Dabrov je rep gotovo bez dlaka, pokriven kožnim ljuskama. 


Vidra 


Želite li ovoj divnoj kunovki u pohode, teško da 
ćete je zateći »kod kuće«. Ta ona je rođena skitnica 
1 radoznalica, pa se uvijek nekuda potuca — a 
prostor koji smatra svojim zavičajem mjeri više 
desetaka kilometara uokolo. Taj se »posjed« pro- 
teže 1 kopnom 1 vodom. Zato ni kopnene ni vodene 
životinjice nisu sigurne od toga vječito gladnoga 
lovca. A vidra je vedre ćudi pa sve što radi kao da 
pretvara u šalu i zabavu. Cak takav svakodnevni i 
(za ribu) nesmiljeni posao kao što je ribolov vidra 
začinja s tisuću vragolija 1 majstorija. Životu u 

1/3 prirodne veličine 


vodi prilagodila se tako da je naprosto nenadmaši- 
va u plivanju i ronjenju. I da nije čovjeka, koji je 
uporno lovi — nešto radi skupocjena krzna, a nešto 


zbog štete koju ona nanosi uzgoju riba — vidra 


bi u svojemu okolišu bila neosporiv gospodar. To 


drsko tumaralo ima nevjerojatno gipko tijelo, 


dugačko kadšto 1 više od metra, a teško do deset 
kilograma. Noge su joj kratke (ali snažne), s pli- 


vaćom kožicom među prstima — prava vesla. Dok 
vidra roni 1 prevrće se u vodi kao da u sebi jedne 


jedine kosti nema, uške su joj zatvorene zaštitnim 
zaliscima, a nozdrve stisnute. Eto, takva je vidra, 
ljubitelj slobodnih pokreta u neomeđenu proštoru. 


Jeste li znali? ... 


... da se vidra rasprostranila po svemu svijetu, 
jedino je nema u Australiji? ...da u Južnoj Ame-' 
rici živi golema vidra, dvostruko veća od naše? 
... da najskupocjenije krzno ima morska vidra? 
Ona živi uz obale daleke istočne Azije, ali su je 
lovci gotovo posve zatrli. 


Najmilija hrana 

vodene ptice. 


14 


+ 


Evo u prerezu vidrine podzemne nastambe. Glavni je izlaz pod 
vodom. Pomoćni izlaz, koji izbija na kopno, ujedno služi i kao 
zračni odušak za provjetravanje. Majka upravo hrani mla- 
dunce ribom, a zamijenit će je otac, kojega vidite kako lovi. 


Ovo je sat praktične pouke. Mališi brzo nauče ribolovačke vje- 
štine. Vidre su se izvrsno prilagodile životu u vodi. Imaju vitko 
tijelo, gustu i masnu dlaku, rep kojim odlično veslaju, a na nosni- 
cama i uškama imaju zaliske koje mogu zatvoriti dok rone. 

Ove dvije vidre zauzele su stavove koji su svojstveni za tu živo- 
tinju. Vidra na obali posve se uspravila i pružila njušku te 
pažljivo pretražuje okolicu. Druga hitro klizi kroz vodu, izduže- 
na i vitka: gotovo bismo rekli da to ne pliva sisavac nego zmija. 

Vidra uči mališane plivanju. Oni još nisu upoznali vodu, pa je se 
boje. Zato majka mora upotrijebiti silu: njuškom će ih dogurati 
do pogodnoga spusta u vodu. Neće proći dugo, a vidrićima će 
takav »tobogan« postati najmilija zabava, veća nego plivanje. 

Ovaj prekaljeni lovac ugledao je jato riba. Odmah će primijeniti 
svoju prokušanu vještinu. Snažnim udarcima repa prestrašit će 
i smesti plijen, pa će zbunjene ribice satjerati do pliće uvale. 
Tada će imati dovoljno vremena da odabere najkrupniji zalogaj. 

Bilo u kakvim okolnostima, vidra se izvanredno snalazi. Pa i kad 
led posve okuje vodu, ona će znati kako da se domogne hrane, 
od koje ju je led odijelio. A kad utoli glad, dat će oduška svojoj 
razigranoj ćudi pa će ledenu plohu iskoristiti — kao klizalište. 


Mise FT 


Som 


Golema glavurda, nezgrapna i spljoštena; široka 
žablja usta s kojih se, u kutovima, viju dvije du- 
gačke brčine; ljigavo i poput klade zdepasto tijelo 
(dugačko do dva—tri metra, a izuzetno i do pet 
metara!) — eto, to je nimalo laskav portret ove 
ribetine. Zato nije čudno što se nitko ne osjeća 
posebno polaskan počasti li ga tko njezinim ime- 
nom. No nije som »glup kao som«; on se u svom 
okolišu izvrsno snalazi, a to najbolje potvrđuje 
činjenica što može doživjeti — puste li ga udičari 
na miru — i do stotinu godina! U toj časnoj sta- 
rosti ovaj riblji gorostas dostigne i do 400 kilo- 
grama. Od svih mnogobrojnih pripadnika porodice 
somova najveći je upravo europski som. A ribiči 
su zapazili zanimljivu podudarnost: što veća rijeka 
ili stajaća voda — to veći i somovi u njoj. Slavan 
je to doživljaj u svemu ribolovačkom svijetu 
kad netko izvuče soma od 200, 250 ili 300 kilo- 
grama! Razumije se da tolika tjelesina ne može 
spretno švigati površinom vode. Som se lijeno kreće 
po najdubljim dijelovima tekućih 1 stajaćih voda. | 
U tim mračnim i muljevitim dubinama, gdje ga 
mutna voda otima pogledu drugih životinja, som 
dolazi najlakše do plijena. Prekodan najčešće 
drijema; a kad se u vanjskome svijetu svečeri, on _ 
ili vreba u zasjedi, ili lijeno polazi u lov. Mesnate 
brčine i brčići, kojima som migolji, služe mu poput 
radara da osjeti plijen. Tada se ta dubinska aždaja, 
strašna 1 šutljiva, najednom trgne i okomi na lovinu 
— a to je sve živo što tuda pliva ili puže. 


1/6 prirodne veličine 


Jeste li znali? ... 


da je 1z Sjeverne Ame- 
rike uvezen 1 u našim rib- 
njacima uzgojen patuljasti 
somić (dug oko 25 cm), 
koji se odatle raselio 1 po 
rijekama? ... da u afrič- 
koj rijeci Nilu živi munje- 
viti som, koji dodirom svo- 
jega tijela nanosi električne 
udarce? 


Najmilija hrana 

Na kraju proljeća somova ženka odloži jaja na vodeno bilje što 
raste pri dnu. Ženka teška oko 2 kg snese do 60 000 jaja, a vrlo 
stara ženka, teška 250 ili više kilograma, čak i više milijuna ! 
Kad hi se iz svih tih jaja razvili somići, bilo bi ih ubrzo više nego 
i same vode u kojoj žive. A kako se to ne događa, to znači da 


ve 


golema većina tih jaja padne plijenom različitih grabežljivaca. 


Ova najveća evropska slatkovodna riba koštunjača kreće obično 


u lov tek kad zanoća. Tada mu vrlo korisno služe oni dulji i 
kraći brci oko debelih mesnatih usana. Veoma su pokretljivi i 
osjetljivi, te som njima pažljivo pipa muljevito dno oko sebe, u 
potrazi za hranom. Najradije boravi na vrlo dubokim mjestima u 
rijeci pa su to i njegova uobičajena lovišta. U hrani nije izbirljiv. 

Netom ženka izbaci ikru, a mužjak je oplodi sjemenom, smjesti 
se on poput brižna čuvara pri dnu biljke uz koje su jaja pri- 


čvršćena. Premda som naraste golem, jaja su kuglice koje mje- 
re 3 mm u promjeru. Somići koji imaju sreću da iziđu iz jajeta 
u svijet u prvi su mah sličniji punoglavcima nego ribicama. Me- 
đu njima bude i poneki albino: bijel som s crvenim očima. 


Somovi dugački brci nisu samo organi koji mu mogu zamijeniti 
oči u posve mutnoj vodi. Oni mu služe i kao mamci kojima će 
zavarati bezazlene ribe. Smatrajući ih nekakvim dugačkim crvi- 
ma, ribe će im prići unaprijed se radujući slasnu zalogaju. No so- 
mova će se bezdana usta tako naglo razjapiti i progutati neopre- 
znike da oni neće pravo ni dospjeti spoznati kako su nasamareni. 


Taman i golem lik evropskoga soma prestraši često kupače. No 
svakako je bolje ne dopustiti neugodno iznenađenje, jer se 
zna dogoditi da izuzetno velik som pokuša napasti i čovjeka. 


Ova se. proždrljiva ribetina ne zadovoljava svim onim ribama i 
vodozemcima koje može uloviti pri dnu rijeke, nego kadšto 
ispliva do površine pa tu grabi vodene štakore i vodene ptice. 

Pastrva 


Nijedan ribič koji imalo do svoga glasa drži neće 
otići s obale gorskoga potoka ili rječice, a da mu 
se u torbi ne zakoprca bar jedan primjerak ove 
plemenite i slasne ribe. Više je vrsta pastrva — a 
ima ih diljem svijeta — no sve one vole studenu i 
bistru vodu, bogatu strujama i obilatu kisikom. 
Stoga su gorske vode najmilija njihova staništa. 
U nas živi šesnaestak oblika pastrva, a najčešća je 
obična pastrva. Neki razlikuju potočnu, riječnu 1 
jezersku pastrvu; no stručnjaci su ustanovili da su 
to zapravo različiti oblici iste vrste, samo što su se 
veličinom, bojom i pjegama prilagodili mjestu svoga 
Živovanja. Ima 1 morska pastrva (1 ona se mrijesti 
u riječnoj vodi): najveća je u svom rodu (do 125 
cm duga), no i ona vuče podrijetlo od riječne 


2/3 prirodne veličine 


pastrve. Po svom mesu pastrva ide u najveće 
odličnike među slatkovodnim ribama. Zato pa- 
strvu posvuda umjetno uzgajaju u mrijestilištima 
pa mladim ribicama poribljuju rijeke, ribnjake i 
jezera. Pastrva se hrani samo živim plijenom, a 
hvata ga na površju vode, među vodenim biljem ili 
pod kamenjem na dnu vode. No vješto će iskočiti 1z 
vode za mušicom ili drugim kukcem. (Na slici je 
jedna pastrva ulovila leptira.) Kad se vrijeme 
mriješćenju primakne, počinje velika seoba pa- 
strva. Plivaju uzvodno, svladavajući snagu riječne 
matice 1 gorskih brzica, pa znaju doprijeti do samih 
izvora rijeka 1 ondje odložiti jaja. Poslije mriješće- 
nja pastrve se vraćaju onamo gdje su obikle živjeti. 


Jeste li znali? ... 


. da pastrva može do- 
živjeti pedesetak godina te 
dostići težinu od nekoliko 
kilograma? ... da pastrva 
koja je premašila težinu od 
kilograma postaje velik 
grabežljivac, gotovo kao i 
sama štuka? ... da u na- 
šim jadranskim rijekama 
žive mekousna pastrva i 
zubata pastrva, a u Ohrid- 
skom jezeru ohridska pa- 
strva ili letnica? 


Najmilija hrana 

Pastrve najradije borave u hladnim vodama koje obiluju kisi- proljeće iz slatke vode u slanu. Zato ih nazivamo »morske 
kom. (One uopće ne mogu živjeti u vodi toplijoj od 18"C.) Iz pastrve«. U rijeke se vraćaju tek u vrijeme mriješćenja. Na tom 
rijeka koje utječu u Atlantski ocean i u Baltičko more sele se u putu mnoge stradaju od udičara i od prirodnih neprijatelja. 


Jesen je doba razmnožavanja. Tada pastrve plove uzvodno, sli- Kad stigne u prikladan okoliš, ženka baci ikru i pokrije je pije- 
jedeći neodoljiv nagon. Na slici vidimo pasurvu kako se sprema da skom. U crvenom se krugu vidi novorođena pastrva. Na trbuhu 
se, svladavši upravo brzicu, uhvati ukoštac s bučnim slapom. joj je žumančana kesica : zaliha hrane dok sama ne počne loviti. 


s RK SMVO or se AAS tn Ke mn. . 
Kada, nekoliko dana poslije rođenja, malene pastrvice (zovemo Uzgoj pastrva, poslije šarana, najvažnija je grana ribnjačarstva. 
ih mlad) iscrpu svoje zalihe hrane iz žumančanih kesica, izlaze Rijeke i jezera poribljavaju i uz pomoć zrakoplova. Upravo 
iz gnijezda u svijet, u vode nepouzdane i često podmukle rijeke. je izbačena kapsula s tisućama primjeraka pastrvina mlađa. 

Koljuška 


»Moja kućica, moja slobodica«, mogla bi reći 1 
ova malena, živahna 1 bodljiva riba, koje ima po- 
svuda po našim vodama. Doista, među ribama to 
je graditeljski prvak. U »zelenim predjelima« rijeke, 
a to znači u plićacima bogatim biljem, koljuška 
gradi tako lijepa gnijezda da bi mu 1 mnoga ptica 
mogla zavidjeti. No još je zanimljivije promatrati 
kako takvo gnijezdo nastaje. Graditelj je uvijek 
mužjak. Marno sabire komadiće vodenog bilja 
pa ih na zaklonjenu mjestu vješto lijepi izlučinom 
iz bubrega. Tako malo-pomalo nastaje kuglasto 


gnijezdo. Nedostaje mu još ulaz; koljuška tada 
primjenjuje neobičan graditeljski postupak: više 
puta za redom žestoko se glavom zaleti u gnijezdo 
— i otvor je načinjen. Pošto je izgradio gnijezdo, | 
kreće u potragu za mladenkom, koju će u nj na- 
staniti. A to mu neće biti teško, jer je taj maleni 
marljivi stvor sada, u vrijeme parenja, odjenuo 
prekrasno šareno svadbeno ruho (u kakvu ga vi- 
dite prikazana na ovoj strani dolje; uz gnijezdo je 
gore ženka s trbuhom nabreklim od ikre). Tako 
svečano odjeven .činit će se svakoj mladenki giz- 
dav 1 naočit. I dok ženka odlaže jaja, mali će rat- 
nik tako bojovna izgleda obilaziti gnijezdo, da će 
ga svaka iole oprezna riba nadaleko zaobilaziti. 


Jeste li znali? ... 


da koljuška, ako zaprijeti opasnost da Joj 
snažna vodena struja odnese gnijezdo, stavi na 
dno gnijezda nekoliko kamenčića? Taj teg odolijeva 
vodi. | 


Najmilija hrana 

ličinke kukaca 


beskralješnjaci 

Ovdje je mužjak koljuške u svome svakodnevnom ruhu, skrom- Mužjak je zauzet gradnjom gnijezda. Za građu mu služi vodeno 
nih boja ako ga usporedimo s raskošnom svadbenom odjećom. bilje koje sljepljuje posebnom sluzi. Drugog alata nema, pa se 
Na leđima mu opasno strše tri bodljike — obrambeno oružje. mora služiti ustima, i umjesto lopate i umjesto zidarske žlice. 


Dok mužjak stražari kraj netom dovršenoga gnijezda, spreman 
nasrnuti na svakoga koji se usudi prići tome domu njegova 
potomstva, ženka u blaženom miru nesmetano odlaže jaja. Mužjak dobro poznaje vrline i mane svoje družice. Čim se osvje- 
doči da je odložila sva jaja, istjera je bez okolišanja iz gnijezda. 
Naime, on »zna« da ne bi odoljela napasti te pojela vlastit porod. 


Ovaj krupni zlosretni šaran, koji se iz puke radoznalosti prikučio Koljuška je čovjeku korisna jer proždire goleme količine komar- 
koljuškinu gnijezdu, osjetit će svu oštrinu lednih bodljika te čevih jaja i ličinaka. (U ljubičastom krugu povećano je komar- 
malene, ali žustre i ratoborne ribice. S koljuškom nema šale! čevo jaje.) Koljuška je štetna kad tamani račiće i riblji mlađ. 


ži 


Štuka 


Proždrljivu štuku bije zao glas u svemu slatko- 
vodnome vodenom svijetu: to je najozloglašenija 
riba europskih kopnenih voda. Nema ribe koja 
ne uzdrhti od groze kad spazi pred sobom ona straš- 
na razjapljena usta sva načičkana kukastim 1 ig- 
lastim zubima. nr) lovi plijen zaskokom, 
vrebajući na nj u zasjedi. I što njezina zubata usta 
pograbe, to bez iznimke odmah putuje — još živo 
i čitavo — u njezin trbuh. O štuki kruže strahotne 
glasine da ne preza ni od napada na vlastitu djecu. 
Ukratko: ime štuka pojam je najgrabežljivije među 


svim grabežljivim ribama. Plivač je da joj para. 


Najmilija hrana 


beskralješnjaci 


| plijen zagorčen kininom.) 


treba tražiti, snažna je i okretna, pa kad još po- 
mislimo na njezinu besprimjernu proždrljivost, 
shvatit ćemo da je štuka u ribnjaku, u bari, u rijeci, 
ili bilo gdje, smrtna opasnost za sav riblji svijet. Ri1- 
jetke su štuke dulje od 1,5 m, no katkada budu i 
2 m dugačke 1 do 30 kg teške. Takva gorostasna 
grabežljivka potamani mnogo mirne ribe. No svako 
zlo ima i svoje dobro. U ribnjacima gdje se uzgajaju 
šarani nekorisne ribe bjelice otimaju šaranima 
hranu. Zato ribogojci ubace među njih pokoju 
štuku. Tamaneći bjelice, štuke pridonose da šarani 
budu deblji, a ribolovci zadovoljniji. 


Jeste li znali? ... 


... da iznimno stara štuka (koja tada teži i do 
12 kg!) uništi u svom vijeku oko 650 kg razne ribe? 
. da ženka u toj starosti odlaže i do 300 000 jaja? 
. da štuka može plivati brzinom od 40 km/sat? 
. da je u štuke vid mnogo bolji od njuha i od 
okusa? (Pokusi su pokazali da štuka uzima i 
. da i slijepa štuka 
može loviti plijen, jer joj pomaže bočno osjetilo 
titranja vode? 


Fe glodavci 

Neizreciva proždrljivost tjera štuku do površine vode, gdje napa- Glad, glad, neutaživa glad — to je sudba ovoga grabežljivoga 
da i vodene ptice. Ona je takva izjelica da je kadra proždrijeti ti- gusara. Na slici vidimo izgladnjelu štuku kako bez ikakva pre- 
jekom jednoga jedinog dana i trostruku težinu vlastitoga tijela. domišljanja razjapljenih čeljusti nasrće na vlastiti podmladak. 


Odrasle su štuke opasni razbojnici, ali ni mladunci nisu nevi- domoći će se obilata obroka. Pratite sličice: lijeva je štuka po- 
našca. Na prvoj slici lijevo vidimo kako se dvije štukice, naizgled grabila onu drugu, počela je gutati i napokon požderala. Od 
bezazleno, približavaju jedna drugoj. Zapravo, one mjere pravi dviju ribica samo je jedna sada tu — znatno deblja nego prije, 
čas kad će navaliti jedna na drugu. Koja bude hitrija i spretnija jer upravo probavlja sestru kojoj je sreća okrenula leđa. 


Golema i stara štuka usudi se nasrnuti čak i na čovjeka. Iznenadi Štuka živi u vodama ondje gdje je podvodno raslinje najbujnije. 
li ga dok se kupa u »njezinim« vodama, najprije će mu se opre- Tu se pritaji, i tada je gotovo ne možemo primijetiti jer je bojom 
zno prikučiti, a zatim će strelovitim zaskokom navaliti na nj posve prilagođena okolici. A i time što vreba posve nepokretna. 


Žž 


Vodeni brljak ili vodenkos 


Miran i pažljiv motritelj ugleda gdjekada pticu mrka 
perja kako živahno skakuće po kamenju što viri 1z 
rijeke ili potoka — a zatim s nevjericom protrlja 
oči: ta je li moguće da je ptica najednom nestala 
u vodi? Jest, nije bio privid. I kad bi motriteljev 
pogled mogao proniknuti pjenušavu i zelenkastu 
vodu do samoga dna, pokazala bi mu se još ne- 
vjerojatnija slika: ptica sada trči po dnu prevrćući 
tu i tamo kljunom poneki oblutak. Pa kakva je to 
nesvakidašnja ptica? Već ime njezino kazuje dosta: 
to je vodenkos 1li vodeni brljak — velemajstor u 
ronjenju i plivanju po studenim gorskim brzi- 
cama. Naš se obični crni kos umače u vodu samo 
za ljetnih sparina, da bi se osvježio. Ovome nje- 
govu polubratu voda je glavno lovište 1 hranilište. 


“malo povećan 


Osobito rado boravi 1 lovi u blizini izvora 1 slapova. 
Ondje se njegov piskavi cikut 1 cvrkut isprepleće 
s hukom i žuborenjem vode, a prekida se u času 


kad je ptica zaronila za kakvom ribicom ili vode- 


nim kukcem. A kad malo zatim izroni, poslije slasna 
zalogaja, skakuće još živahnije nego prije, a (ne 
baš slavno) ćurlikanje odjekuje životnom radošću. 
Vodenkos je prava stanarica. Zato zimi traži ona 
mjesta na vodi koja se neće okovati ledom. Zar 
usred ciče zime, pa još u ledenu vodu? Ne bojte 
se za vodenkosa! Gusto i masno perje štiti ga 1 od 
vode 1 od studeni. 


Jeste li znali? ... 


... da vodenkos izdrži pod 
vodom punih 15 sekundi? 
Za to su mu vrijeme posve 
zatisnuti nosni 1 ušni ot- 
vori. ... da ta ptica tuma- 
ra oko 4 km uzvodno 1 niz- 
vodno od svog prebiva- 
lišta? (Tako je čitav tijek 
potoka ili rijeke porazdije- 
ljenmeđu vodenkosovima!) 


vodeni kukci 
i ličinke 

Od dvanaest mjeseci koliko ih broji godina, brljak se punih devet 
mjeseci oglašava svojim više glasnim, a manje milozvučnim cvr- 
kutom. Pjev mu se miješa sa šumom gorskih brzica i hukom sla- 
pova, jer u takvim krajevima prebiva ova zanimljiva pjevica. 


Vodeni brljak može zaroniti do dna, pa ondje čak i hodati tra- 
žeći hranu po pijesku ili pod kamenčićima. Tu mu sposobnost 
omogućuje i to što nema zalihe zraka u kostima, pa je teži. 
Dok boravi u vodi, brljku su zatvoreni nosni i ušni otvori. 


Vodenkos gradi gnijezdo najčešće u blizini slapa, a koji put 
upravo iza hučne vodene zavjese. Mališi su tada vodenom pre- 
gradom zaklonjeni od pogleda i od pristupa različitih grabežlji- 
vaca. U zakloništu strpljivo čekaju da im majka donese hrane. 

Kao grom iz vedra neba nasrnuo je soko. No vodenkos zna gdje 
će naći spas: isti čas bacit će se poput kamena u vodu. Nasa- 
marena grabljivica odustaje. No kad bi soko »znao« da voden- 
kos ne može dugo izdržati pod vodom, rado bi malo pričekao. 

Izjava nježnih osjećaja među ovim pticama vrlo je jednostavna : 
mužjak ponudi ženki kakav slastan zalogaj: ličinku vodenoga 
kukca, crva, vodenog pužića, sićušna račića ili čak ribicu. Pri- 
hvati li ona ponudu — znak je da je »bračni ugovor« sklopljen. 


Ptići uče gnjurati se i plivati u potoku još prije nego što ih rodi- 
telji počnu uvoditi u vještine letenja. A boravak u vodi spretni 
mališi iskoriste i za to da povećaju svoj dnevni obrok hrane. Ujed- 
no budno paze da i sami ne padnu plijenom jačemu od sebe. 


beskralješnjaci 


Covječja ribica 


Po imenu ribica, po izgledu zmaj, aždaja! No ova 
pedalj dugačka 1 izvanredno rijetka životinjica nije 


oni jedno ni drugo: ona je samo posve bezazlen 


vodozemac. Bezazlen, ali slavan! Od svih podzem- 
nih i podvodnih spilja širom čitave kugle zemaljske 
čovječja je ribica odabrala za svoje obitavalište 
samo podzemne kraške vode Slovenskog primorja 
i primorja Hrvatske. Ovamo dolaze zato stručnjaci 
1 znatiželjnici iz svega svijeta da je vide u njezinu 
prirodnu okolišu. A taj je okoliš više nego skroman 
i neudoban: to je gluh 1 slijep i studen svijet dubo- 
koga podzemlja. No u toj vječitoj tami, među golim 
stijenjem ponosnih voda, čovječja ribica zado- 
voljno vjekuje svoj vijek. Znalcu je ona još zani- 
mljivija iz drugoga jednog razloga: razvoj čovječje 
ribice zastao je u pradavnoj fazi razvitka životinj- 
skog svijeta, pa 1 odrastao vodozemac ne izlazi 
posve iz stupnja ličinke. Ostali vodozemci nose 


4 kao ličinke škrge, a kasnije ih zamjenjuju plućima. 


No ovaj čudak, boje poput nježne čovječje puti 
(odatle mu i ime), zadržava škrge sve do smrti — 
a mora se priznati da su te razgranate i rumene 
perjanice jedini ures njegova skromna tijela, li- 
šenoga čak 1 (u tami 1 inače beskorisnih) očiju, koje 
s vremenom zakržljaju te ih koža preraste. No pri-: 
lagodivši se tako podzemnoj tami, ribica taj »ne-| 
dostatak« nadoknađuje time što joj sva koža na 
tijelu osjeća podražaje bilo koje vrste, pa tako na 
svoj način osjeća onu rijetku svjetlost u svijetu u 
kojemu taj čudan svat tavori. 


dvaput povećana 

Čovječja ribica boravi u dubinama gdje prirodna strujanja obna- 
vljaju vodu. Do površine se penje samo ako voda u njezinu oko- 
lišu nema dovoljno kisika. Ovaj neobični vodozemac zadržava 
čitav život tri para vanjskih škrga te diše i plućima i škrgama. 


Iznosi li temperatura vode u kojoj čovječja ribica živi manje od 
16"C, ženka će rađati žive mlade. Ako je voda toplija, leći će 
jaja. I tim nas podatkom iznenađuje taj bljedoliki vodozemac. 
Na slici su modrikasta jaja pričvršćena pod svodom spilje. 


Čovječja je ribica jedan od rijetkih živih fosila evropskog živo- 
tinjstva (tako nazivamo životinje koje se milijunima godina 
tek neznatno mijenjaju). Možda je takva ostala jer se i svijet u 
kojemu živi nije izmijenio od pradavnih vremena : tih je, studen 
i mračan. Ona se izvanredno prilagodila životu u takvu okolišu. 

Vodeni tokovi nose ostatke bilja iz površinskog svijeta u gluhe 
dubine podvodnih jama: tako čovječja ribica dolazi do obilja 
hrane. Ali ona svoj vegetarijanski jelovnik dopunjuje i mesom : 
među kamenjem traži račiće, crve i ličinke vodemn kukaca. 


Poslije jakih pljuskova mogu podzemne vode i potoci ponijeti 
i poneku čovječju ribicu. Kad se voda povuče, te će nesretnice 
ostati na suhu. Čak i ako ne padnu plijenom kakvu grabežljivcu, 
crno im se piše, jer izvan. vode mogu živjeti kratko vrijeme. 


Evo još jedne neobične zanimljivosti. Svjetlost djeluje na kožu 
čovječje ribice donekle slično kao na fotografski film. Izložimo 
li je dulje svjetlosti, koža će joj potamnjeti (a oči će se povećati). 
Vratimo li je u njezin mračan okoliš, koža će postupno blijedjeti. 
Crvena svjetlost ne izaziva promjena u boji ovog vodozemca. 


Pčelarica 

Kad hoćemo istaknuti da je tko neobično lijep, 
često kažemo: lijep je kao slika. U pernatom svijetu 
ima svakojakih krasnika; ali ako za koga od njih 
možemo reći: lijep kao naslizan — onda je to, 
nema sumnje, pčelarica (a njezino potpuno zoo.o- 
ško ime 1 glasi: krasna ili žuta pčelarica). Ta je 
ptica obojena tako kao da je netko umakao kist u 
dugine boje pa ih prenosio na njezino perje. Ali 
nisu samo boje ono čime se ova, razmjerno velika, 
pjevica diči. I oblik je njezina tijela skladan. Du- 
gačka krila svjedoče da pred sobom imamo izvrsna 
letača. Pčelarica lovi svoj plijen većinom u letu. A 
da je malo kukaca koji će njezinu nasrtaju izmaći 
potvrđuje dug, tanak 1 srpasto savijen kljun. 
Kaže se: što priroda jednom rukom daje, drugom 
uzima. Tako je pcelaricu škrto obdarila kratkim i 
slabašnim nogama. No već nam je lastavica po- 
svjedočila da prvacima u letenju i nisu potrebne 
noge dobra trkača: one bi im zapravo više smetale 
dok lete, nego što bi im inače koristile. A pčelarica 
najveći dio svojega »radnog vremena« provede 
upravo u letu. Poseban je užitak promatrati ovoga 
spretnog letača. Spajajući skladnost pokreta i 
brzinu, začas će se vinuti tako visoko da naprosto 
nestaje u nebeskom modrilu, a za nekoliko trenu- 
taka evo ga u »brišućem letu« uza samu razinu 
zemlje. A te svoje vještine izvodi dodajući im uvijek 
nove, elegantne »figure«: ono što vješt klizač izvodi 
na ledu, to ova ptica izvodi u zraku. Svoj zračni 
balet mužjak prekida tu i tamo da svrati do gni- 
jezda, te da ženku koja leži na jajima, ili ptiće koji 
ga dočekuju razjapljena kljuna, obdari obilatim 
obrokom ulovljenih kukaca. 


Jeste li znali? ... 


... da pčelarica za jedan jedini dan polovi toliko 
mnoštvo štetnih kukaca da oni svi zajedno dvo- 
struko premašuju njezinu vlastitu težinu? ... da 
pčelaricama nimalo ne škodi pčelinji ni osinji otrov 
pa su im ti kukci omiljen zalogaj? 


prirodna veličina 

Kad dođe vrijeme da se pčelarice moraju pobrinuti za potom- 
stvo, pođu u potragu za strmim zemljanim obroncima uz rijeku. 
Nađu li što su tražile, odmah kljunovima kopaju u ilovastoj 
zemlji 1—2 m dugačke vodoravne hodnike, koje na kraju pro- 


Kako im ime kazuje, pčele su omiljen zalogaj ovih pjevica. 
Zbog toga često vidimo pčelarice kako uporno lete oko ulišta. 
Razumije se dz se pčelari tome osobito ne vesele. Osim pčela, ove 
ptice love još ose i bumbare. Na njihove ubode nisu osjetljive. 

Pčelarice su ptice selice. Pred odlazak, okupljaju se u velika 
jata, najčešće po telegrafskim žicama. Sve se ori od njihova 
cvrkutanja : valjda se dogovaraju o pripremama za put. Pčelarice 
se gnijezde u južnoj Evropi, sjevernije tek ponekad dolutaju. 

šire u okruglu duplju. U toj ugodno prohladnoj i sunčanoj 
»sobi«, zaklonjena od ljetne žege, ženka izleže pola tuceta bijelih 
bjelcatih jaja. Pčelarice su društvena bića, pa često spoje na- 
stambe tako da ispod zemlje nastanu mala cvrkutava naselja. 


U unutrašnjosti gnijezda mališi čuče u kutu, sklanjajući se od 
svjetlosti koja dopire izvana. Jer: daleko od svjetlosti znači i da- 
leko od neprijateljskog oka. Majka upravo dolazi noseći im hra- 
nu. Gnijezdo je posve nastrto neprobavljenim ostacima kukaca. 

Velika jata pčelarica iz naših i drugih sredozemnih krajeva kreću 
u jesen na jug. Zimovalište su im topli krajevi Afrike. Ondje će 
naše pčelarice zateći svoje bliske afričke rođake koje, razumije 
se, nikamo ne sele. No u proljeće evo pčelarica opet kod nas! 


Losos 


Izvanredan je prizor kad ova snažna riba, napevši 
svu snagu, veličanstvenim skokom svladava pje- 
nušav slap. Doista, losos je uzor nepokolebljive 
upornosti da svojem budućem porodu omogući 
roditi se na istome mjestu odakle je i sam potekao. 
Taj neuništivi nagon tjera odrasle losose da se iz 
oceanskih voda zapute u riječna ušća, pa onda 
riječnim tokovima gotovo do samih izvora. Ni 
najbrža matica, ni najskokovitije brzice, ni naj- 
hučniji slapovi neće ih zaustaviti. Lososi će svladati 
sve zapreke 1 stići cilju: — razumije se, osim onih 
koji su na tome dugom i tegobnom putu pali žrtvom 


kakvome grabežljivcu ili nesretnu slučaju. Ova 


odvažna riba ima duguljasto 1 vretenasto tijelo — 

iznutra nabijeno mišićima, izvana pretočeno ru- 
menkasto-srebrnkasto-zelenkastim preljevima. Od- 
rasla riba dostigne metar u duljinu i tridesetak kilo- 
grama u težinu. Lososi provode najveći dio života 
u oceanskim dubinama. Tu se opskrbljuju golemim 
količinama bjelančevina i masti — na račun sle- 
đeva 1 rakova kojima se hrane. Kad su tako u sebi 
nagomilali silne zalihe energije, polaze na put do 
obale svojih očeva — a dok stignu dotle, moraju 
prebroditi velik dio oceanske pučine, ako ih ne 
zadesi putem nesreća da završe u ribarskoj mreži. 


Jeste li znali? ... 


... da je u lososa izvanredno razvijen osjet orijen- 
tacije? .... da mu u pronalaženju »rodnoga po- 
toka« ponajviše pomaže osjetilo njuha? 

U jesen nepregledne povorke lososa kreću morskom pučinom 
prema riječnim ušćima. Kojima sreća posluži pa izbjegnu ribar- 
skim mrežama i grabežljivim ribama zaći će u rijeke i krenuti 
uzvodno. No i na čitavu tome putu od ušća pa gotovo do samog 

izvora rijeke opasnosti ne prestaju: ljudi ribolovci i ribolovne 
životinje kao da se natječu tko će više lososa potamaniti. Pre- 
živjele ribe, uporno i tvrdoglavo, svladavaju brzice i virove i 
slapove. Daleko, u mirnim vodama, napokon će se mrijestiti. 


Ovako je započelo to mukotrpno putovanje. Ispod zelenkasto- 
modre površine oceana naziremo mnoštvo lososa. Nepogrešiv ih 
nagon vodi prema riječnim vodama u kojima su rođeni. Maleni 
su bili kad su, davno, došli; sad odlaze, krupni i jaki. 


Izvanredno razvijen osjet mirisa putovođ je ovim životinjama : 
vodi ih do mirnih gorskih voda rodnoga kraja. Dok lososi plivaju 
uzvodno, udružuju se u parove. Tada zajedno nastavljaju put, 
dok ne stignu u plićak sa svježom i kisikom bogatom vodom. 


Ženka će tu najprije načiniti gnijezdo : udarajući repom, izdupst 
će u pjeskovitu tlu plitke brazde. Tu će, u pet uzastopnih dana, 
izleći do 40 000 jaja. Kad su oboje obavili roditeljsku dužnost, 
lososki par vraća se u ocean. U žutom je krugu mlada ribica. 

Mladunci se godinu-dvije vrzmaju po svome riječnom zavičaju. 
Zatim kreću istim putem kojim su se vratili njihovi roditelji. 
Ribice su već duge 15 cm i dosta snažne da podnesu togobe 
putovanja. To nije oproštaj s rijekom : vratit će se kad odrastu, 


Vodenkrtica 


Ovaj neobični sisavac — stanovnik porječja gole- 
mih rijeka Volge, Dnjepra i Dona — svojim će vas 
izgledom nesumnjivo prije odbiti nego privući. No 
ipak, neće biti naodmet da se i s njime pobliže 
upoznate: ako se vodenkrtica već ne može podičiti 
ljepotom, ona je po drugome zanimljiva. Tako, na 
primjer, pripada ona najstarijim pravim sisavcima 
današnjega svijeta, a to znači da se u prohujalim 
milijunima godina tek neznatno izmijenila po iz- 
gledu. S time u skladu ona od pradavne davnine 
čuva neizmijenjene i neke osobitosti kojima ju je 
majka priroda obdarila. Mogli bismo čak reći da 


je priroda u svemu bila široke ruke prema ovome ' 


nesvakidašnjem biću, samo je ljepotom kruto 
škrtarila. Njuška se u vodenkrtice izdužila u po- 
kretno i osjetljivo rilo, kojim ona može izdaleka 
nanjušiti plijen; i ne samo to: rilom će ga pograbiti 


prirodna veličina 


i prinijeti ustima, kako to već umiju slonovi. Šitne 
i slabovidne oči daju vodenkrtici nekakav praseći 
izgled, no ona se više uzda u svoj njuh negoli u vid. 
Noge su spljoštene i raskrečene pa se životinja 
doima kao kakav bogalj. No samo na suhu. U 


vodi su baš takve noge izvrsna vesla: imaju i 


plivaću kožicu među prstima. A onaj dugi i plo- 
snati rep, malo dlakav, a malo ćosav, kormilo je 
kakvomu treba tražiti premca. Tako od prirode 
opremljena, vodenkrtica je neumoran i neustrašiv 
lovac, nezasitan proždirač riba, kukaca i crva, koje 
najvećma lovi po pjeskovitu riječnu dnu. Napadne 
li je Jači neprijatelj, branit će se tako da ga poštrca 
odvratnom tekućinom iz žlijezda kraj korijena repa 
— 1 umakne prije negoli se njezin progonitelj 
snađe. Zar nije, dakle, zanimljiva životinja i po 
svom izgledu i po svojim navikama“? 


beskralješnjaci 


Negdje u zaklonjenu dijelu obale vodenkrtica iskopa jazbinu 
svojim jakim pandžama. To je kos hodnik, dug do 6 metara. 
Otvor mu je nešto ispod vodene razine, a zatim se penje prema 
visokoj obali. Završava se proširenjem, koje je uvijek iznad 

Kad u stanu čekaju gladni mladunci, za vodenkrticu nema ni 
časka odmora : neprestano je u pokretu, neprekidno u lovu. Evo: 
upravo je uhvatila ribicu. Vid je u vodenkrtice slab, ali joj taj 
nedostatak nadoknađuje izvrstan njuh: on joj pomaže u lovu. 


Zasopljeni, bez daha, uz muklu ciku, tri zaljubljena mužjaka 
slijede ženku. A ona uporno kruži i kruži oko stijene što strši 
iz vode. Prvi koji je stigne — a to znači: najhitriji i najizdržlji- 
viji — postat će joj suprug. Vodenkrtica okoti do pet mališa. 

dosega vode. To je vodenkrtičin stan. Tu se rađaju i rastu nje- 
zini mališi. Stan ima i »izlaz za nuždu«, koji na skrovitu mjestu 
izbija na površinu zemlje. Vodenkrtica je oprezna životinja. Če- 
sto će samo rilo ispružiti iz vode: možda je neprijatelj u blizini. 


Stražnje su noge prilagođene plivanju i ronjenju ; ali su nespretne 
kad se vodenkrtica kreće po suhu tlu. Gipkim rilom prinosi 
hranu ustima. Bez obzira na njezin raznovrsni jelovnik (kukci, 
crvi, ribe, vodozemci), vodenkrticu ubrajamo u kukcojede. 

Vidra se upravo spremila da zaskoči vodenkrticu. Ali izne- 
nadni štrcaj odvratne tekućine iz žlijezde ove životinjice bit će 
dovoljan da zbunjenog grabežljivca zadrži na pristojnoj udalje- 
nosti. Prije nego se vidra snašla, vodenkrtica je već nestala. 


Peš balavac 


Nimalo lijepo ime, zar ne? Ali ta ribica 1 nije 
drugo nego deset ili petnaest centimetara zgusnute 
ružnoće, a s lica mu ni časka ne silazi čangrizav 
izraz. Kad ribica nakostriješi one nazubljene pe- 
raje iza škržnih poklopaca, dobiva čak pomalo 
zmajski izgled, osobito kad je promatramo od- 
sprijeda. Peš je samotan i osoran žitelj rijeka, po- 
toka i jezera. Tu on pliva ovamo-onamo nekakvim 
neobičnim skokovitim pokretima, sve nekako kao 
da mu se i-hoće i neće. No spazi li plijen, pretvori 
se učas u trkača na kratke staze: munjevit zaskok, 
i manja je ribica već nestala u širokim žabljim 
ustima peša balavca. Istu takvu iznenadnu hitrost 
pokazuje peš kada treba spasavati vlastitu kožu. 
Brz jest, to mu moramo priznati, no ustrajan plivač 
nije. Zato njegov bijeg pred neprijateljem najčešće 
završava iza prvoga, najbližega kamena. Ostane li 
progonitelj uporan pa ponovi nasrtaj, peš će po- 
noviti svoju vještinu, i još jednom, 1 koliko god 


dvaput povećan 


puta bude trebalo. U ovom se slučaju peš balavac 
drži izreke: pametniji ne popušta. Pa kad se napo- 
kon grabežljivac okani ćorava posla, naš peš — 
gdje zapao, tu ostao. Njegovo se skrivalište sada 
pretvorilo u zasjedu iz koje, poput divlje mačke, 
vreba prvoga neopreznog prolaznika kojega bi mo- 
gao svladati. Eto, takva vam je riba taj naš peš 
balavac: pravi pravcati potuljeni grabežljivac. . | 


Jeste li znali? ... 


... da peš ispušta čudne piskave zvukove? Pro-- 


izvodi ih pomicanjem škržnih poklopaca. ... da 
ta riba živi samo u bistrim vodama te je vrlo 
osjetljiva na bilo kakvo zagađivanje vode? ... da 


se peš po Europi najviše rasprostro zapadno od 
rijeke Labe, a na jug dopire do Španjolske, Italije 
i primorskih predjela Hrvatske? 

Zima je pri kraju. Peš balavac odlučuje tada zasnovati obitelj. 
Za gnijezdo mora iskopati spiljicu ispod kakva ovećega kamena. 
Mužjak se laća toga posla odstranjujući snažnim perajama pi- 
jesak i šljunčiće. Ženka će pričvrstiti o strop spilje oko 700 jaja. 


Teško uljezu, pa bio on i pogolem, samo ako se usudi prići gni- 
jezdu! No ta uporna budnost prestaje čim mlađ iziđe iz jaja. A 
nađe se i takvih očeva-neočeva da toga trena zaborave svu svoju 
dotadašnju skrb pa se poput »ljudoždera« baca na vlastit porod. 


Evo peša kako lovi plijen. Bude li to oveća riba, koju ne može 
odmah progutati, peš će je odnijeti do svoga skloništa. Ondje će 
je na miru prožderati, a on plijen guta čitav. Peša balavca ne- 
smiljeno progone uzgajivači pastrva : nije teško pogoditi zašto ! 

Kad obavi svoju materinsku dužnost, ženka napušta gnijezdo i 
dalju brigu prepušta mužjaku. Njegova je dužnošt ne samo da 
proždrljivce drži na pristojnoj udaljenosti, nego i da jajima 
dobavlja kisik: mašući repom, on obnavlja vodu oko gnijezda. 


Grabežljivom pešu pruža dno rijeke svakovrsnu hranu. Taj se 
mali razbojnik izvještio i u ovakvoj lukavštini: gdje spazi o sti- 
jenu pričvršćenu hrpicu jaja druge ribe, štrcne na nju mlaz 
vode iz usta. Jaja se odlijepe — i završavaju u pešovu ždrijelu. 


Peš se ni najmanje ne dvoumi kad treba pokazati da u »svome 
carstvu« ne trpi baš nikoga. Ovaj primjerak, uzgajan u akvariju, 
opazio je da se nešto strano (prst uzgajivačev) pojavio u vodi, 
i odmah je nasrnuo. Ali njegov ujed nije takav da bi jače ozlijedio. 


Poljska hitra 


Ovaj zeleni dugonožac vrlo je zanimljiv kukac. Na- 
ma, ljubiteljima prirode, razumije se. Inače, nje- 
govim susjedima 1z kruga kukaca ne samo da nije 
posebno stalo do njega, nego nastoje — ako ikako 
mogu — da ga 1 ne sretnu. Poljska je hitra, naime, 
strašan grabežljivac. A da napada nenadano i brzo, 
kazuje već 1 njezino ime. No neka vas ne zavara 
onaj dio imena »poljska«. Bezbroj bi se kukaca 
obradovao ne znam koliko kad bi se hitra zado- 
voljavala time da »posluje« samo po polju, jer bi 
tada od nje strepili samo maleni šesteronogi sta- 
novnici polja i njiva. Ovako, ona se pojavljuje po- 
svuda, pa je česta 1 u blizini kopnenih voda — uz 
jezera, ribnjake, rijeke, potoke — gdje najradije 
bira pjeskovito tlo. Inače, hitra je lijepa i vitka 


6 puta povećana 

tijela, odjevena u kovnozelen oklop. Duge 1 snažne 
noge odaju brza trkača. Snažne čeljusti, koje se 
preklapaju poput kljuna u ptice krstokljuna, ne 
ostavljaju mjesta sumnji da takvu oružju malo tko 
odoljeti može. Sto je još gore, hitra je vječito glad- 
na, pa je neprestano u pokretu, neprestano plijenu 
za petama. A kad kažemo »u pokretu«, to treba 
shvatiti tako da taj kukac nije samo izvrstan 
trkač, nego 1 dobar letač. Takvu brzu lovcu i priliči 
da bude borac bez straha i mane. Naiđeš li gdje na 
nj, pokušaj ga samo razdražiti travkom ili slam- 
čicom: bit ćeš svjedok bijesne mu ćudi. Hitra jest 
neumoljiv zatornik kukaca svake vrste; no bilo bi 
pogrešno da mu se zato bilo kako »osvećujemo«. 
Među njezinim žrtvama golema su većina poljo- 
privredni štetnici; zato ratar, vrtlar i šumar gledaju 
u ovome zelenom kornjašu dragocjena pomagača 
i suradnika. 


Jeste li znali? ... 


... da jarkozelena 1 šarenkasta krila služe ovome 
kukcu donekle kao sredstvo za zastrašivanje ne- 
prijatelja? ... da će poljska hitra, ulovite li je ru- 
kom, pokušavati 1z svih sila da vas ugrize za prst? 
Ujedno će se poslužiti 1 drugim načinom obrane: 
iz usta 1 1z zatka izlučivat će tekućinu oštra i ne- 
ugodna mirisa. 


PA 

Ovaj par poljskih hitra odlučio je zasnovati mnogočlanu obitelj. 
Pošto su pretražili svu okolicu, roditelji su našli prikladno 
zemljište koje će biti kolijevka njihovu porodu. Pomognuta od 
mužjaka, ženka uvlači zadak u rahlu zemlju i odlaže jaja. 


Okomit prerez zemlje pokazuje dvije ličinke u podzemnim 
»kolijevkama«. Lijeva je još sva u zemlji. Desna, nešto starija, 
pomolila je glavu iz zemlje pa vreba plijen. U krugu je znatno 
uvećana ličinkina glava, pa joj se vide strašne srpaste čeljusti. 


Ovaj kukčić iskorišćuje svoju »kolijevku« kao stupicu nesmotre- 
nim susjedima. Naiđe li bezazlen kukac (na slici je to mrav), 


ličinka naglo uvuče glavu, kukac izgubi tlo pod nogama i pada joj 


ravno u čeljusti. Ne uspije li joj lukavština, ličinka polazi u lov. 


Još je opasniji grabežljivac odrasla hitra, jer joj tada krila po- 
mažu da proširi lovno područje te da svoje žrtve bira i među 
sićušnim stanovnicima zraka. Na slici je vidimo kako se razjap- 
ljenih čeljusti zaletjela na leptira, koji i ne sluti što ga čeka. 


Čini se da su svjetlost i toplina izvori energije ovome poduzet- 
nom kukcu. Zađe li sunce, ili na hitru padne sjena oblaka koji 
je zastro sunce, odmah prestaje lov i kukac se smiri. No tek 
što se svjetlost vrati, hitra nastavlja s nesmanjenom žestinom. 

Poljska je hitra rasprostranjena gotovo posvuda. Možemo je 
naći čak u planinama na visinama iznad dvije tisuće metara. Evo 
je gdje napada kornjaša koji živi na rubu oblasti vječitoga 
snijega. Čak ni u takvoj pustoši život slabijemu nije lak. 


Saran 


Šaran je najpoznatija naša slatkovodna riba. Go- 
tovo posvuda živi »divlji«, a na mnogim ga mjesti- 
ma posebno uzgajaju u ribnjacima. Zato ribarnicu 
u kopnenim krajevima Hrvatske ne možemo ni 
zamisliti bez te ribe. Šaran pripada vrlo razgra- 
natoj obitelji koja, širom svijeta, broji dvije ti- 
suće vrsta, a od njih je pedesetak vrsta naselilo 
naše tekućice i stajačice. I poznata zlatna ribica 
vuče podrijetlo od šaranove loze. Šaran i vanjskim 
izgledom odaje blagu narav, pomalo tromu i po- 
vučenu u se. Primjerci koji slobodno žive po našim 
vodama zdepasta su i ljuskava tijela, kratke i tu- 
paste glave, s četiri brčića na gornjoj usni. Šaran 
nije mnogo izbirljiv u hrani: svašta mu ide u tek, pa 
se razmjerno brzo i goji. No samo u posve iznimnim 
slučajevima premašit će metar duljine 1 tridesetak 
kilograma težine: to su već takvi orijaši da se sretni 
ribari njima hvale čitava svojeg vijeka. Šaran je 
pretežno biljojed. Slabe su mu čeljusti bezube, ili 
su rijetki zubi u njima jedva zamjetljivi. No tvrdu 

beskralješnjaci 


biljnu hranu melje i usitnjava plosnatim ždrijel- 
nim kostima. Što se hrane tiče, šaran nije posebno 
izbirljiv. Sve mu ide u tek — mekušci, kukci, 
biljne tvari kakve bilo. Malo je neobično što takva 
izjelica jedno vrijeme posti: od listopada pa sve ta- 
mo do ožujka šaran ništa ne okusi. To zimsko 
vrijeme provede u nekome zakutku; krut i nepo- 
mičan. Tako šaran proživi svojim mirnim načinom 
života dva do tri desetljeća (što je za ribu dug 
vijek!), a poneki izuzetni sretnik napuni i čitavo 
stoljeće. | | 


Jeste li znali? 


... da su zlatnu ribicu, bliskoga srodnika našeg 
šarana, u Kini uzgajali još prije 2300 godina? 
... da je uzgoj šarana najvažnija grana našega 
ribogojstva? (U Hrvatskoj u 1970. godine ulovlje- 
no 10000 tona slatkovodne ribe, od čega 8 000 
tona šarana.) | 

Šaran je najpoznatija naša slatkovodna riba. No nije svakome 
poznato da može živjeti i u slanome moru. Tako su šarani česti 
žitelji nekih dijelova Baltičkog mora, Crnog mora i Kaspijskog 
jezera. Rado biraju predjele gdje je voda mirna i bogata biljem. 


Snađe li šarana nevolja pa se nađe na suhu, neće ubrzo uginuti, 
što je neumitna sudbina većine riba. On će izdržati i više sati 
gutajući kopneni zrak. Razumije se da će nastojati vratiti se 
što prije svojem prirodnom okolišu i udisanju kisika iz vode. 

Ispod ljusaka, upravo ondje kuda prolazi tamna bočna crta (koju 
opažamo na boku i drugih riba), nalaze se osjetilni organi ko- 
jima ribe primaju i najmanji bibaj vode. To je osjetilo upozorilo 
ovoga šarana da mu se opasno približila udičarova varalica. 

Baš kao čopor gladnih praščića, tako i ovi šarani ruju po mulju 
tražeći što za jelo. To im je glavno zanimanje u tri toplija go- 
dišnja doba. Zimi se skriju u mulj i obamru, te tako beživotno 
ukrućeni ostaju sve dok voda ne otopli od proljetnoga sunca. 


Pre s gp 

Veleljuskavi šaran ima duž tijela nekoliko redova velikih ljusaka, 
sjajnih poput pločica od svijetle kovine. Tijelo između ljusaka 
zaštićeno je samo sluzavom kožom. Još je »siromašniji odje- 
ćom« goli šaran: kao što mu ime kazuje, on i nema ljusaka. 

Ova raskošna japanska ribica, koju u njezinoj domovini zovu 
higoi, srodnik je našega šarana. Japanci su je uzgojili mnogo- 
brojnim i strpljivim križanjima te su dobili više odlika. Desni 
primjerak zaostaje u šarolikosti za svojim »bogatijim« bratom. 


Tular 


Gdje na dnu potoka ili u kakvu opkopu voda nešto 
življe struji, tu samotuje 1 posluje marljiv stvor — 
tularova ličinka. Pogled na donju sliku navest će 


vas na pomisao da je to prava aždaja; no ličinka 
nije u prirodi dugačka ni puna dva centimetra. 


Premda po naravi grabežljiva, ona je po svojoj 
»užoj struci« — tkalja, 1 u taj se posao izvrsno 
razumije. Kao i pauk, s kojim ona inače nije ni u 
kakvoj krvnoj vezi, tularova ličinka započinje 
posao uvijek tako da »uzima mjeru« za svoju 
mrežu procjenjujući stabljike podvodnoga bilja 
o koje će je razapeti. Ujedno bira 1 najprikladnije 
mjesto gdje će izdupsti spiljicu iz koje će vrebati 1 
držati na oku mrežu. Tek kad obavi sve potrebne 
pripreme, životinjica prione poslu. Za najbližu 
stabljiku pričvrsti najprije osnovnu svilenu nit, 
koju ispušta iz posebnih žlijezda u ustima. Zatim 
otpliva do stabljike na suprotnoj strani pa 1 ondje 
pričvrsti tu nit, žicu-nosilicu buduće mreže. Nov 
začetak niti pričvrsti nešto niže pa se vraća odakle 
je krenula. I tako redom. Napokon je čitava osnova 


20 puta povećan 


tu, pa sada kukčić okrene tkati upoprijeko pravu 
pravcatu mrežu. Nije to lak posao, jer se za sve 
to vrijeme vodena strujanja loptaju malenom ži- 
votinjom amo-tamo. Pa ni kad je, napokon, mre- 
ža ispletena, ne prestaju muke malene tkalje: ona 
tada postaje kopač te uređuje za sebe sklonište u 
mulju. Tek kad i to obavi, prepusti se zasluženu 
odmoru. U svom podvodnom i podzemnom rovu 
može sada mirno čekati. Zajutrak, ručak i večera 
sami će se već najaviti kad se upletu u mrežu. 
Treperenje mreže obavijestit će gladnu ličinku: 
stol je prostrt! 


Jeste li znali? ... 


... da ličinke različitih tularovih srodnika pletu 
podvodne mreže, svaka vrsta na svoj način (jedna 
u obliku lijevka, druga u obliku trublje, treća po- 
put tuljca...)? ... da takve tuljce možete naći u 
gotovo svakoj bari, potoku, rijeci ili jezeru? ... da 
tular ima 1 drugo ime: vodeni moljac? 

Između dvije vodene biljke nategnuta je otporna mreža, dovoljno je zemljište prerezano da se vidi tkalac i vlasnik te mreže — 
črsta da je ne raznese vodena struja.. Ona ne služi podvodnom tularova ličinka. Ona tu vreba u zasjedi. Čim mreža zatreperi, 
tenisu ni odbojci. Svrha joj je, kao i paučini, da lovi plijen. Desno gladna ličinka odmah istrči da vidi kakve se lovine dočepala. 


Ovaj sićušni kukac-ribolovac vrlo brižljivo održava svoju mrežu Od vremena do vremena valja popraviti veće i manje poderotine 
u redu. Svaku će nečist koja u nju zapadne odmah ukloniti met- na mreži. Evo tkača upravo u tome poslu. Mrežu krpi tako što 
lom — a u tu svrhu služi joj ona dlakava četkica na kraju zatka. iz usta ispušta svilastu tanku nit koja se u vodi odmah skrutne. 


hk 


Tularova ličinka provodi vijek pod vodom. Više puta presvlači Tular nije jedini vodeni moljac naših voda ; i ličinke drugih vrsta 
kožu, i svaki put biva sve sličnija odraslu kukcu. Iz posljed- izgrađuju tuljce. Svojim svilenastim zapretkom obljepljuju biljne 
njega svlaka izlazi krilat tular, porodi djecu i — uskoro ugine. otpatke, kamenčiće, zrnca pijeska pa čak i sitne puževe kućice. 

Mravolovac 


Ovaj veliki kukac na donjoj slici sličan je vretencu 
(konjskoj smrti, vodenoj gospođici) pa bi ga ne- 
upućen promatrač lako mogao za nj i zamijeniti. 
No sretnete li živa mravolovca u prirodi, nećete 
se zabuniti. Mravolovac je spor i loš letač, a vre- 
tence leti strelovitim trzajima. Naziv mravolovac 
odnosi se zapravo više na ličinku nego na odrasla 
kukca: mrav je njoj doista glavna hrana, a krilatu 
je kukcu dostupan 1 plijen svake druge vrste, iz re- 
dova kukaca, razumije se. Mravolovac je, prema 
tome, rođeni grabežljivac. No sreća je za ostale 
kukce što krilati mravolovac i nije neka strašna 
izjelica pa u svome kratkom vijeku od nekoliko 
tjedana ne počini među njima grdne pustoši. 
Mravolovčeva ličinka, naprotiv, za one dvije do 
dvije 1 po godine svoga vijeka strah je 1 trepet u 


svijetu kukaca pa u nekim jezicima nosi naziv: 


mravlji lav. Ta već po izgledu strašna ličinka smrtna 


je opasnost svemu mravinjem puku. Na plijen / / 


8 puta povećan 


vreba u ljevkastoj udubini što je iskopa u pijesku ili 
rahloj zemlji. Tu čeka u zasjedi, ukopana u dnu 
lijevka tako da joj vire samo čeljusti. Jao kukčićima 
koji se skotrljaju niz kosinu u te proždrljive ralje 
— ato su najčešće užurbani mravi, koji u svome 
poslu često zaborave na potreban oprez. 


Jeste li znali? ... 


... da mravolovčeva ličinka može podići kamečak 
deset puta teži nego što je ona sama? _ ... da može 
bacati zrnca pijeska ili mrvice zemlje do 10 cm 
daleko? ... da se taj grabežljivac u pijesku kreće 
samo natraške, jer su mu sve oštre čekinje naprijed 
usmjerene? 

U crvenome Krugu vidite malena razbojnika: mravolovčevu li- 
činku. (Potražite je i na velikoj slici.) Ona gradi svoju zamku u 
pjeskovitu tlu. Najprije iskopa kružnu brazdu, zatim stane u 
sredinu kruga te pod sobom kopa lijevak mičući nogama kao 


U proljeće se ličinka zavuče posve pod pijesak. Oko sebe isprede 
okruglu svilastu čahuricu, na koju se izvana nalijepe zrnca pi- 
jeska pa je još bolje zaštite. U tome zapretku ličinka proživljava 
sudbonosne promjene: pretvara se postupno u odrasla kukca. 


Kad sunce sjeda, mravolovac polazi u lov. Na slici je vođencvije- 
tu »za petama«. Odavno su prošla i zaboravljena vremena kada 
je mravolovac, još kao ličinka, zguren udno svoje zamke morao 
čekati da mu plijen dođe u pohode. Sada bira svoje žrtve sam. 

da trči natraške. Kad je lijevak izduben, ličinka se pritaji na 
dnu i vreba. Dva okomita prereza takvih lijevaka na slici poka- 
zuju kako joj nesmotreni kukci padaju ravno u usta. Pokuša li 
se žrtva iskoprcati, ličinka će je spriječiti zasipajući je pijeskom. 


Poslije svoje preobrazbe krilati mravolovac izlazi na svjetlo 
dana. Užitak je promatrati kako mu krila — u početku zgužvana 
i meka — iz časa u čas postaju glatkija i jača. Mravolovac je 
noćnik, pa će prekodan ostati skriven u polusjeni lisnata bilja. 


Neodoljivo privučeni sjajem uličnih svjetiljaka, mravolovci po- 
mamno plešu oko njih. Kao da ih tajanstvena i kobna sila vuče 
sve bliže izvoru svjetlosti (ali i vreline!). Mnogi se u tom zanosu 
toliko zaborave da, sprženih krila, padaju mrtvi na zemlju. 


Žuti mukač 


Dobro razgledajte mukača na donjoj slici jer vam mnogi napadač odustane i ostavi žapca na miru. 
se u prirodi takva prigoda neće ukazati. Ta je Ima mukač još jedno oružje kojim brani glavu. 
žabica, naime, takva strašljivica da na svaki sum- Bradavičava mu koža izlučuje jetku tekućinu. Pa 
njivi šušanj odmah naglavce skače u vodu. Pri-: uzme li ga čak napadač u usta da ga proždere, 
tajite li se za neko vrijeme, vidjet ćete samo kako često će ga »ispljunuti« čim mu zalogaj ljuto opeče 
Joj iz vode viri glava s buljavim očima. Mukača usta. I tako — mukač često sačuva živu glavu, a 
je priroda obdarila jarkožutim trbuhom, a on tu to nije mala stvar u »džungli« barskoga svijeta. 


svoju osobinu zna iskoristii da zaplaši (ili bar 
zbuni) neprijatelje, a njih nije malen broj. Tom 
se varkom služi ovaj vodozemčić krhka tijela, a 4 
krupne glasine kad osjeti da mu je bijeg nemoguć. | | 
Tada se jednostavno prevrne na leđa 1 okrene ne- 
prijatelju kričavožut i crnopjegav trbuh. I doista, 

Jeste li znali?... 


... da je mukač dobio ime po svome muklom »mu- 
kanju«? ... da se zove 1 žaba unjkavica, a i taj 
mu je naziv pribavio unjkav glas? _... da mu je 
treće ime ognjena žaba — a ono je poteklo od 
jarko obojenoga trbuha? ... da po našim barama 
1 uz njih žive dvije vrste mukača: zdepastiji žuti 
mukač (koji se u planinama može naći 1 do 1800 m 
Visoko) 1 vitkiji crveni mukač? ... da u Dalmaciji 
živi podvrsta: dalmatinski žuti mukač? 

Za lijepih ljetnih večeri možemo zateći mukača kako lovi. Hi- 
trim trzajem baca se na noćna kukca koji mu se previše pri- 
bližio. (Moramo upozoriti da je slikar pogriješio : mukač ne mo- 
že svoj okrugli pločasti jezik izbaciti iz usta, poput većine žaba !) 

Dugi čapljin vrat i dugi kljun opasno su se približili žapcu. Ova- 
ko zatečen, nema vremena za skok i bijeg! Hoće li mu pomoći 
lukavština? Bacio se u tren oka na leda pa »glumi mrtvaca«. 
A čaplja kao da se čudi: što je to sad? časak prije bio je živ! 


Čaplja je ipak prozrela prijevaru i pograbila žapca. No u času 
kad se spremila da proguta slasni zalogaj, osjetila je živu vatru 
u ustima. U hipu je »ispljunula« mukača. Što se dogodilo? 
Jetka tekućina iz žabljih bradavica postigla je svoj učinak. 

U vrijeme parenja mužjak neumorno pjeva svoju unjkavu »po- 
doknicu« : u-u-u-u-u!... Svaki žabac otpjeva jedno »u«, no gla- 
sovi bezbrojnih ljubavnika stope se u jednoličan poj. (I opet je 
na slici pogreška: mukač nema vanjskoga zvučnog mjehura !) 


Lažni mrtvac okrenuo je neprijatelju svoj žarkožuti trbuh. Ta 
neočekivana promjena boje može zastrašiti neprijatelja i navesti 
ga da odustane od svoje namjere. Hoće li čaplja nasjesti varci? 
(Njegov srodnik crveni mukač pokazuje vatrenocrveni trbuh.) 

»Opečena« ptica odletjela je i ostavila mukača na miru. On je, 
jadnik, ozlijeđen. Šepajući dovukao se pod suh list pa se zgurio. 
Tu će pričekati dok se malo ne oporavi. I drugi vodozemci 
imaju u svojoj bradavičavoj koži žlijezde s otrovnim sokom. 


Pjegasto vretence 


Na slici je prauzor svih zrakoplovnih strojeva. Još 
prije mnogo, mnogo milijuna godina, dok ljudima 
ni traga ni glasa bilo nije, prhao je zrakom pra- 
davni predak današnjih vretenaca, a bio je tolik 
da je raskriljen mjerio koliko 1 današnji golub! 


Odonda se veoma povećao broj vrsta u svojti 
vretenaca, a smanjila im se veličina tijela. Ovo 
vretence na slici nije u naravi dulje od 6 cm ni šire 
(raskriljeno) od 5 cm. Takav malen letač ipak 
premašuje brzinu od 25 km/sat, a to nije šala! U 
vretenca tijelo je tanko i dugačko (inače se kukac 
ne bi nazivao vretencem!), a prednji 1 stražnji 
par krila gotovo su jednaki. Njegovi rođaci zde- 
pastijega tijela 1 kraćih stražnjih krila još su bolji 
letači. Vretence uzlijeće okomito poput helikop- 
tera; u letu može naglo promijeniti smjer za či- 
tavih 90" (što zrakoplov ne može), a umije lebdjeti 
u mjestu pa najednom trgnuti natraške (to može 1 
helikopter). No moramo spomenuti da je ovo 
»zrakoplovno čudo« prava smrtna zamka svima 
kukcima koji mu nadohvat dođu. Ništa manji 
zatornik svojega susjedstva nije ni njegova li- 
činka. Odraslo je vretence stanovnik zračnih pro- 
stranstava ; ličinka mu je podvodni gusar. Grabežlji- 
vim se zanatom bavi otkako izmili iz jajeta koje 
je ženka bila položila na vodeno bilje. U vodi pro- 
živi više godina hraneći se maljušnim vodenim ži- 
votinjama (čak 1 ribicama!), a lovi ih svojim ne- 
pogrešivim hvatalom na dugačku dršku. Što kli- 
ješta na kraju hvatala stisnu, to se više ne otme 
smrtonosnu zagrljaju. | 


Jeste li znali? ... 


... da vretenčeva ličinka pliva veoma brzo pri- 
mjenjujući »reaktivni pogon«, kao i mlažnjaci? 
... da joj za taj »pogon« služi voda koju udiše 1 
izdiše na zračnice raspoređene duž zatka? 

Vretenčeva ličinka prelazi u napadaj. Iz zatka izbacuje mlaz 
vode (to je naglo potjera naprijed). U isti čas ispruži svoju opa- 
snu hvataljku (koja se u krugu vidi povećana i poluispružena). 
Taj neobični lovni pribor inače je skriven ispod ličinkine glave. 


Sva su vretenca brzi i spremni letači (neke vrste postižu i do 100 
km/sat!). Zato gotovo i nema kukca koji bi umakao razbojniku 
ako se taj samo okomio na nj. Ovdje mu je plijenom pao lep- 
tir. Iz strašnih čeljusti neumoljiva lovca nema mu više spasa. 


Ovako se odvija presvlačenje, kojim od ličinke postaje odrastao 
krilat kukac. Ličinka izlazi iz vode i prihvaća se vodene biljke. 
Stara koža puca i iz nje se, s mnogo grčevita napora, izvlači 
odraslo vretence, koje čeka da mu se krila osuše na suncu. 


Mužjak nadzire određeno područje nad samom vodom (crne 
crtice ograničavaju na slici takvo područje). U manjem dijelu 
lovišta (označeno je crvenim točkicama) ženka je- položila jaja na 
lišće vodenoga bilja. Vretenca u letu grabe i proždiru plijen. 


Vretenčevoj proždrljivosti nema granica. To dokazuje i ovakav 
pokus. Približimo li uhvaćenoj životinjici vrh njezina vlastitog 
zatka čeljustima nadohvat, ona će bez oklijevanja zagristi — i 
početi će proždirati samu sebe! Da, i takve se jezovitosti zbivaju. 

Lijevo je glava vretenca s golemim očima. Takvo složeno oko 
sastoji se od nekih 28 000 pojedinačnih okašaca, od kojih svako 
hvata samo jedan dio gledanog predmeta. Tako vretence vidi 
sliku predmeta kao kroz mrežuito samo crno-bijelu (slika desno). 


Maleni vodenjak 


Vodenjak pripada vodozemcima repašima, pa je 
od svojih daljih srodnika žaba bogatiji za :rep 
(žabe ga imaju samo dok su još punoglavci), a 
siromašniji u tome što nije baš nikakav pjevač. 
Vodenjaka možemo naći na vlažnu tlu, a još 
češće u kakvu jarku s ustajalom ili sporotekom 


vodom. Odrastao vodenjak diše, kao i odrasla 


žaba, plućima. No u izuzetnim okolnostima može 
zadržati 1 škrge, kojima je disao dok je kao puno- 
glavac živio u vodi. Mužjak malenog vodenjaka 
zaodjene se u proljeće, u doba parenja, u slikovito 
svadbeno ruho. Upravo ga tako urešena vidite na 
ovoj slici. No kao da sav taj raskošni ukras nije 
još dovoljan da osvoji srce vodenjakove ženke. 
Tada se u mužjaka još veličinom udvostruči i 
onaj gordi vijugavi greben duž leđa i repa. A da 
na tu svoju krasotu izričito upozori mladenku, 
zaljubljenik pomamno maše repom, pa se pred 
očima snubljene ženke uskovitla pravi vatromet 
boja 1 šara. Nema te mladenke kojoj bi srce odo- 
ljelo takvoj zamamnoj krasoti! 


Jeste li znali? ... 


... da vodenjak nerijetko 
proslavi 1 dvadesetpeti ro- 
đendan?. ... da se brzo 
pripitomi pa ga je lako uz- 
gajati u akvaterariju? 


3 puta povećan 


punoglavci 


vodeni kukci i ličinke 

kanjona. 


Proljeće je za vodenjake doba svadbovanja. Tada ženka izleže 
oko trista jaja, ali ne sva najednom, nego po desetak svaki dan, 
pa ih pričvrsti na lišće vodena bilja. U krugu vidi se takvo jedno 
jaje. Opna je prozirna te se u njemu vidi savijena ličinka. 


Kad navrši četvrti mjesec života, vodenjak nema više onih svojih 
slikovitih škrga. Zamijenila su ih pluća. Sad životinja napušta 
vodu i seli se na kopno. Nema sumnje da se i njegov jelovnik iz- 
mijenio : sada se sastoji od gujavica i mekušaca bez tvrde ljuske. 


IE iš a“ i %. 
Nije rijetka pojava da od gladi izbezumljeni vodenjak, kojemu 
je lovna sreća posve okrenula leđa, nasrne na rep ili nogu svo- 


jega istovrsnika. Na svu sreću oporavit će se taj invalid uskoro : 
osakaćeni dio tijela nanovo će mu izrasti. A dotle — strpljenja ! 

Kad ga u ovu položaju gledamo, vodenjački momčić čini nam se 
kao kakav Marsijanac u akvariju. Već u mladim danima poka- 
zuje svoju ćud rođenoga lovca. Onaj lijevo upravo je zgrabio ne- 
koga crva. Diše čupercima škrga što mu vihore iza glave. 


Netom se jave prvi znaci zimske studeni, složna braća vodenjačka 
pođu tražiti zimovalište. Najčešće se zgomilaju u kakvoj rupi 
među stijenama. Tu, nagusto stisnuti jedan uz drugoga, zapast 
će u stanje zimske ukočenosti, dok ih proljetno sunce ne probudi. 

Nije jednostavno uloviti vodenjaka rukom. Njegovo je potajno 
oružje ljepljiva i sluzava tvar koju izlučuju kožne žlijezde. Ona 
opeče našu sluznicu i nježne dijelove kože, a k tome uzrokuje 
suzenje i napade kihanja. Ipak se vodenjak dade lako pripitomiti. 


Obrubljeni kozak 


Premda ima snažna krila koja mu omogućuju da 
leti lako 1 daleko, ovaj se crni kornjaš izvrsno snalazi 


u vodi. Glatko 1 spljošteno tijelo reže vodu poput 


podmornice, a stražnje noge postale su snažna 


vesla. Voda kozaku nudi obilje hrane, ali ne 1 du-> 
gotrajniji neprekinuti boravak. U povremenim 
razmacima kukac mora isploviti na površinu da 


obnovi zalihu zraka za disanje. Dovoljno je da iznad 
vode isturi zadak i malo ga zgrči, pa da zrak prodre 


između zatka i pokrilja i napuni zračne kesice. 


u njegovu tijelu. Pričuvnu zalihu zraka kozak po- 
nese za sobom: to je onaj mjehurić na kraju zatka. 


No zrak u tijelu obrubljenoga kozaka ima još 


jednu ulogu: onu istu koju ima vodena pritega u 
podmornici. Kad kozak želi zaroniti, istisne 1z 
tijela suvišan zrak te potone; kad želi poletjeti, 
mora uzeti veću zalihu zraka. Tako, mijenjajući 
količinu zraka u svojim »tenkovima«, kukac mi- 


5 puta povećan 


jenja i svoju specifičnu težinu: po volji postaje teži 
ili lakši od okolne vode. Inače, to je izrazit meso- 
jed još od najranijeg djetinjstva. Već tada, pohle- 
pan i neizbirljiv žderonja, on samovoljno gospo- 
dari po mutnim vodama trščaka i ševarja 1 podvod- 
nih livada. I ličinka 1 odrasli kukac love na isti 
način. Otrovnim ugrizom najprije omame žrtvu; 
zatim kroz svoja čeljusna kliješta ubrizgaju u nju 
probavnu tekućinu; napokon im preostaje Još samo 
da posrču otopljenu unutrašnjost žrtve. 


Jeste li znali? ... 


... da obrubljeni kozak ispušta piskave zvukove 
tarući pokrilje ili stražnje noge o zadak? _ ... da 


su jaja što ih kozakova ženka izleže najveća među 
jajima naših kukaca? 


Najmilija hrana 

Zdepasti kukac nespretno se kreće po zemlji. Pogotovu stražnji 
par nogu, oblikovan u snažna vesla, nije tome vičan. Zato kad 
u proljeće ili za duge suše kozak polazi u potragu za novom ba- 
rom, radije će se poslužiti krilima. Nađe li što je tražio, odmah se 


strmoglavljuje — svejedno iz koje visine — u novo prebivalište. 


Ženka će spremiti jaja u sigurno zaklonište. Izbušit će rupice u 
stabljikama i lišću vodenog bilja pa će ondje položiti jaja. I li- 
činke su oprezne još od prvih svojih dana: netom se izlegu, is- 
plove i potraže prikladno mjesto u barskome glibu. Za 4 do 5 
sedmica već poodrasla ličinka zakukuljit će se među travom. 


Ni odrasli kukci ni njihove ličinke ne mogu neprestano boraviti 
u vodi. Svako malo izlaze do površine te izviruju krajem zatka. 
Tako udišu vanjski zrak. Odrasli kukci izvještili su se u tome 
da manju zalihu zraka ponesu sa sobom. Na način koji smo već 
opisali oni »zarobe« mjehurić zraka, nose ga kroz vodu i troše. 


Ovi podvodni gusari nasrću i na golem plijen. Zariju u nj srpaste 
čeljusti pa kroz šupljinu u čeljusnim kliještima ubrizgaju tekućinu 
koja ga najprije omami, a zatim otopi njegovu unutrašnjost. 


Obrubljeni je kozak još od djetinjih dana veoma proždrljivo 
stvorenje. Ličinke, koje bi neupućeni promatrač prije smatrao 
vodenim stonogama nego kukcima, spretno plivaju po vodi ili 
trče po dnu u potrazi za hranom. Ne nađu li drugog plijena, neće 
se nimalo skanjivati da se i među sobom napadaju i proždiru. 


Premda mu vid nije loš, kozak se manje pouzdaje u krupne oči, a 
više u izvrsno razvijeni njuh. Ovdje ga upravo vidimo kako 
progoni ribicu služeći se osjetilom njuha poput kakva radara. 


Malobrka jesetra 


Za bilo koju životinju nije baš sreća ako čime 
može čovjeku koristiti. Tako 1 ova velika 1 hitra 
riba, opločena po cijeloj duljini tijela koštanim 
pločama koje joj daju izgled čudesna bića iz bajke, 
ima tu nesreću da joj je meso veoma slasno, pa ga 
sladokusci mnogo i traže. Jesetra, premda izgledom 


Najmilija hrana 


beskralješnjaci ribe 


i građom pokazuje mnoge sličnosti s morskim 
psima, nije nikakvo strahotno čudovište velikih 
riječnih tokova 1 morskih voda; ona je izrazito 
krotke naravi — za sve osim, naravno, za malene 
predstavnike vodene faune kojima se hrani. Malo- 
brka jesetra bude 1 do 6 metara dugačka, pa je 
najveća riba hrskavičnica europskih kopnenih vo- 
da. Okolnost što nema koštan nego hrskavičav 
kostur upućuje na to da je — zajedno s ražama 1 
morskim psima — preživjeli predstavnik davnih 
porodica riba kojima su prije mnogo milijuna go- 
dina obilovale sve vode zemaljske. No budućnost 
joj nije tako slavna kao prošlost. Ne samo zato 
što je ljudi nesmiljeno love, nego još više zato što 
oni — nemarom i nebrigom — truju industrijskim 
otpadnim vodama rijeke 1 priobalna mora, 1 time 
posredno uništavaju jesetre i njihov porod. 


Jeste li znali? ... 


... da jesetre iz Kaspijskog jezera prevale dobrih 
tisuću kilometara plivajući uz Volgu da bi odbacile 
ikru? ... da u Jadranskom moru živi manja jad- 
ranska jesetra (duga do 2m)?_... da u Dunav 1 
Savu zalazi još manja čičkava jesetra, koja naj- 
radije boravi u moru oko velikih riječnih ušća? 
... da je među jesetrama najveća moruna (duga 


do 9 m i teška do 1400 kg) iz Crnomorskog i 


Kaspijskog sliva? ... da je kečiga naša jedina 
isključivo slatkovodna jesetra? Boravi trajno u 
Dunavu i njegovim pritocima. 

Slana je voda nepogodna za jesetrinu ikru i mliječ. Zato u doba 
mriješćenja, u proljeće, ove velike i mirne ribe polaze na du- 
gačak put. Napuštaju more, u kojemu provode najveći dio ži- 
vota, i zalaze u velike rijeke. Mnogo kilometara traje njihovo 
putovanje, dok ne nađu prikladno mjesto za mriješćenje. 


Ovdje vidimo ženku jesetre u jednom od najvažnijih trenutaka 
njezina života : izbacivanju ikre. Ikra je onaj oblačak ispod nje- 
zina repa, a sastoji se od nekoliko stotina tisuća pa sve do dva-tri 
milijuna jaja. Jesetra je dakle jedan od rekordera u ribljem 
svijetu, na veliko veselje ribara. Oni, naime, veoma cijene nje- 
zinu ikru, od koje se priređuje skupocjena poslastica — kavijar. 
U proizvodnji kavijara na prvom je mjestu Sovjetski Savez. 


g .“ e e Sed i e 

Evo i toga gorostasa, morune. Znala se prije mnogo godina po- 
javiti i u našem području Dunava. S obzirom na to da je ona 
još obilniji izvor mesa i kavijara nego jesetra, nije čudno što 
joj ribari uz vode gdje živi ne dopuštaju više takve izlete. 

Iznenadit će nas možda što tako velika i snažna životinja traži 
plijen samo među sićušnim vodenim stanovnicima. No pogledamo 
li kako joj je građeno oruđe za hvatanje plijena, usta, shvatit 
ćemo da drukčije i ne može biti. Jesetra je posve bezuba. Zu- 
bata je samo u najranijem djetinjstvu. Čudnovato, zar ne? 


Da biste bolje mogli zamisliti kolika je odrasla jesetra, uspo- 
redite veličinu dječaka i ovog primjerka ribe koji je ulovljen u 
Sjevernom moru. Težio je oko 500 kg. Ribari su ga darovali 
britanskom kralju za Božić 1935. godine. Na svim ovim slikama 
govorimo vam o malobrkoj jesetri, koja u velikim morima na- 
raste do 6 m, a u Jadranu ne više od 3 m. No najveća iz obitelji 
jesetra, moruna, dostigne duljinu do 9 m i težinu čak do 1400 kg. 


Na ovome nacrtu vidi se jesetrina glava gledana odozdo (lijevo) 
i odozgo (desno). Izdužena su joj usta posve bezuba, pa ta okol- 
nost djeluje i na izbor njezina jelovnika. S gornje je strane glava 
pokrivena koštanim pločama. Sitne su joj oči posve postrance. 


8 puta povećana 

Vodena stjenica ranatra 


Jedna te ista životna sredina, gledamo li je s ove 
ili S one strane, može nam se učiniti posve drukčija. 
Tako će površan promatrač, svrnuvši u prolazu 
pogled na baru, pomisliti s dosadom: kakva je to 
turobna, jednolična, beživotna vodurina! I otići 
će uvjeren da tu baš ničega zanimljiva ne bi mogao 
naći. A kad na tu istu baru gleda ovaj vitki i pre- 
vitki kukac kojega vidite na slici, možda bi se nje- 
govo stajalište moglo izraziti dina »Ah, već 
1 ovdje žIvot postaje sve . . Iz dana u dan sve 
nas je više u ovoj vodi, a sve jedan drugome o 
glavi radi. Odeš ti aka ujutro da prezalogajiš 
kakvu ribicu ili ličinkicu, a ne znaš nikada hoćeš 
li se živ doma vratiti, ili će tko drugi tobom omastiti 
brke...« I doista, moramo joj priznati da je tako. 
Vodena stjenica ranatra, čudnovato i sporo stvo- 
renje, teškom mukom »zarađuje svoj svakodnevni 
kruh« u barskome mutljagu. Premda nije malena 
(dugačka je do 4 cm), valja dobro motriti da bismo 
je ugledali, jer ona nepomično vreba među vodenim 
biljem, a sva je i bojom i oblikom nalik na izlo- 
mljen štapić ili stabljičicu. Na tome uskome šta- 
pićastom tijelu (zbog kojega je ranatra u nekim 
europskim jezicima dobila: naziv vodena palica ili 
voden-igla) živahna su jedino dva crna buljava 
oka na trokutastoj i kljunastoj glavici. Zanimljiv 
je 1 onaj dugački izraštaj .na kraju zatka što ga je 
kukac na ovoj slici isturio iz vode. Kroz tu uzanu 
cjevčicu ranatra udiše zrak. Pažljivim razgledanjem 
slike otkrit ćemo da prednje noge nose kukasta 
kliješta, a to znači da je ranatra grabežljiva ži- 
votinja. A još pozornijim promatranjem otkrit 
ćemo 1 krila sklopljena uz tijelo — znak da OVAJ 
kukac nije samo stanovnik barske vode, nego 1 
zraka iznad bare. 


Jeste li znali? ... 


. da se vodena stjenica ranatra, netom je dodirne- 


ote, pričini mrtva te ostane tako nepomična sve 
dok ne zaključi da je opasnost minula? 


Najmilija hrana 


vodeni kukci 
ribice 1 njihove ličinke 


54 


ad 


đa 


Neprestano u potrazi za hranom, vodena stjenica cijeni jaja 
drugih vodenih životinja. Proždrljiva, kakva već jest, potamani 
ih mnogo — i time pridonosi održavanju ravnoteže u prirodi. 


Ovako ranatra iz zasjede grabi plijen. Malešna treperava ribica 
uzalud pokušava izmaknuti neumoljivim hvataljkama. Šiljaste i 
kukaste prednje noge kukčeve stisnut će je u smrtonosan zagrljaj. 


(lijevo) i obrubljeni kozak (desno). Takvom udruženom napadu 
ni bolji junak ne bi odolio. U gustišu na dnu bare, kao i drugdje 
u prirodi, vrijedi nesmiljeno pravo jačega, a često i ona narodna 
poslovica: tko za tuđom vunom pođe, sam ostrižen kući dođe. 


Kanatre se rado skrivaju među vodenim biljem, kojemu su prila- 
gođene i oblikom i bojom. Tako skrivene lakše vrebaju plijen, 
a lakše se i spasavaju od neprijatelja. No ovaj put ranatri 
varka nije uspjela. U isti su je mah ugledali vodena štipavica 


PREK ba DR M a a PI io A 

U životu te vodene stjenice seobe nisu rijetke. Evo ih gdje u gus- 
tome roju, kao da su se dogovorile, napuštaju svoje dotadašnje 
prebivalište pa lete prema nepoznatome novom ribnjaku ili bari. 


Samo kad su na suhu, ranatre se oglašavaju »pjesmom«. Nije to 
slavna glazba, nego vrlo slabašno cvrčanje. Tko bi rekao da je 
ranatra iz istoga roda kao i cvrčak od kojega ječe brda i doline! 

V odenpauk 


Ova dlakava i ne baš privlačna životinjica (koju 
vam slika pokazuje povećanu desetak puta) jedan 
je od najpoduzetnijih stanovnika — mirnih voda! 
Ne, niste pogrešno pročitali, jer taj je pauk — vo- 
denpauk. No ne iznenađuje nas samo time, nego 
još više svojim životnim navikama. Jer, sva nje- 
gova tjelesna obilježja govore da je vodenpauk, 
kao 1 ostala njegova braća, građen za život na 
kopnu. Tako su u njega noge za trčanje i plućne 
kesice za disanje kisika iz zraka. Pa ipak se taj 
pauk »odmetnuo« od svijeta koji bi mu najviše 


odgovarao 1 preselio se — jedini od svih pauka — 

ličinke vodenih kukaca 


u nov zavičaj, vodeni. I kakve je sve lukavštine 
smislio da bi se ondje mogao održati! Tako je, 
na primjer, odlučio: »Kad već nemam škrga pa 
ne mogu disati u vodi, ja ću sebi dopremati zrak 
pod vodu!« Smislio — učinio. Izroni tako voden- 
pauk na površinu vode, a krzno mu se odmah ospe 
biserom: to su mjehurići zraka koji se nahvataju 
među dlakama. Taj »zarobljeni« zrak pauk odlaže 
u vodi, pod svojim ronilačkim zvonom ispredenim 
od guste paučine. Tu on živi okružen svježim zra- 
kom (jer ga neprestano obnavlja), baš kao 1 njego- 
va kopnena braća. »Bogatiji« vodenpauci imaju 1 
zvono u kojemu zimuju, pa čak i posebno zvono u 
kojemu se presvlače! 


Jeste li znali? ... 


... da je vodenpauk jedini stanovnik vode među 
paucima? ... da se od svoje ostale rodbine raz- 
likuje i time što je u svih pauka ženka veća od 
mužjaka, a u njega je obrnuto? 


(o 

U gornjem dijelu ove sličice voden- 
pauk upravo uronjava u vodu. U do- 
njem dijelu slike vidimo ga kako izme- 
du dviju stabljika vodenih biljaka 
rasprostire svilastu mrežu satkanu od 
niti iz predljivih bradavica na zatku. 


Proljeće je, ali isti ovakav prizor možete promatrati i u jesen. 
U blizini ženkina podvodnoga dvora izgradio je svoje prebiva- 
lište mužjak. Osjete li obje životinje uzajamnu naklonost, neće 
ostati samo susjeđi : načinit će prolaz koji će spajati oba gnijezda. 

Kad je mreža napokon dovršena, donosi se u 
nju zrak. Vodenpauk nosi mjehuriće s površine 
(slika gore) i odlaže ih ispod mreže (slika dolje). 
Mreža se time postupno usvođuje i napokon 
postaje zvonolika. Pauk je, mogli bismo reći, 
pretekao čovjeka izumom ronilačkog zvona. 


Iz svojega podvodnoga zračnog dvorca 
vodenpauk se nikamo ne miče, osim 
da obnovi zalihu kisika, ili kada kreće 
u lov. Plijen, kako pokazuje slika, 
dovlači »kući« i tu ga proždire. Ne- 
sretnik je ovaj put nekakav račić. 

- Vodenpaučica je izlegla jaja i domalo će paučići izići na svijet. 


Brižna mati proširuje podvodno zvono i pretvara ga u dvokatnicu. 
U gornjem katu, koji je namijenila svojoj dječici, vide se jaja 
kroz. prozirnu paučinu. Ondje će mladunci još dugo boraviti. 

Kad se spremaju na zimsko spavanje, svi se vodenpauci nekamo 
sklone. Jedni se zapredu čvršće u svoje paučinasto zvono. Drugi 
potraže pribježište u napuštenoj kućici barskoga puža. Pauk na 
slici upravo premrežuje ulaz spavaonice svilenim zastorom. 


Velika bezupka 


Ime ovoga neizglednog 1 dosadnog stanovnika 
pretežno mirnih stajačica moglo bi zavarati ne- 
upućena. Kao da je bezupka bezub, krezub stvor, 
a drugi bi školjkaši bili od prirode obdareni zu- 
batim ustima. No prije nego što razjasnimo taj 
mogući nesporazum, upozorit ćemo na jednu čestu 
pogrešku: mnogi ne razlikuju školjku 1 školjkaša. 
Zato ćemo odmah naglasiti da je školjkaš životinja, 
a školjke su njegove ljušture — ona dva čvrsta 
oklopa (rjeđe samo jedan) koji štite mekano školjka- 
ševo tijelo. Skoljkaš otvara 1 zatvara ljušture 
(školjke) snažnim mišićima. Obje su školjke na 
jednome mjestu čvrsto vezane gipkim vezama. Taj 
Spoj često još više učvršćuje uređaj nazvan brava: 
na jednoj su školjci zubi, a na drugoj udubine koje 
točno odgovaraju tim zubima. I eto, sad smo — 
okolo-naokolo — stigli do objašnjenja zašto se 
bezupka tako zove: ona takvih zubaca nema, a 
mnogi ih školjkaši imaju. Kad smo već spomenuli 
ljušturu, red je da o njoj kažemo nešto više. Dakle, 
ona se u bezupke sastoji od tri sloja. Vanjski je sloj 
orožnat i pomalo podsjeća na godove posječena 
drveta, srednji je sloj vapnenast, a unutrašnji se- 


defast. Među tim je ljušturama skriveno posve 
jednostavno građeno tijelo. Glave na njemu nema, 
ali ima zato (jedno jedino) veliko mišićavo stopalo. 
Veoma pažljivim razgledanjem otkrit ćemo dva 
zanimljiva sićušna otvora. Na jedan otvor ulazi 
u bezupkino tijelo voda, donoseći sa sobom i kisik 
i sićušne čestice hrane. Na drugi otvor izlazi voda 
zajedno s izmetom. Bezupka dakle diše, hrani se 1 
izlučuje otpatke na vrlo jednostavan način. Mnogi 
školjkaši proizvode biser, među njima 1 bezupka. 
No njezini su biseri posve bezvrijedni te se ni po 
čemu ne mogu takmičiti sa skupocjenim i prek- 
rasnim biserima školjke bisernice. 


Jeste li znali?... 


da se bezupkin sedef iskorišćuje za izradu 
puceta (u današnje doba sve manje, jer ga zamje- 
njuju umjetne tvari)? ... da je velika bezupka 
vrlo plodna: ženka snese do pola milijuna jaja? 
... da ovaj školjkaš živi vrlo dugo — možda i do 
stotinu godina? 

Bezupka ni od koga ne sakriva svoj »matični list«: ispisan je na 
njezinoj ljušturi. Najstariji, središnji dio označen je na slici 
ništicom. Kako raste školjkaš, raste mu i ljuštura (školjka), 
i to tako da se novi slojevi redaju uokolo oko starijih. Na slici 
razlikujemo sedam takvih prstena, nalik na godove u drveta. 


Mekano tijelo školjkaša obavijeno je nježnom kožom, koja iz- 
lučuje čvrstu tvar — sedef. Sedefom je prevučena čitava unu- 
trašnjost ljuštura. Sedef obloži i tvrdu česticu (npr. zrnce 
pijeska) koja zapadne među školjke i tako nastaje biser. 

Ove tri sličice u nizu pokazuju kako se školjkaš kreće. Najprije 
iz ljušture isturi u pijesak stopalo (lijevo); donji kraj stopala 
nabrekne i učvrsti se u pijesku (u sredini); stezanjem mišića 
školjkaš povlači naprijed čitavo svoje tijelo (desno). Tako školj- 
kaši polagano pužu po dnu, no mogu se i skokovito odbacivati. 


*“. dra 
= izmetna 
tulajica 
| želudac (444 #f 
USNI OTVOT zamena nA PA 


usni režnjevi  ,..8# j 


crijevo 


s..*to. aš AN AŠ AAA AAA k 


dišna 


stopalo soosadodšiškkunnasou ' tulajica 


Prerez kroz bezupku pokazuje osnovnu unutrašnju građu. 
Različite boje upotrijebljene su zato da se organi bolje razlikuju. 

Bezupka izleže mnogo jaja: od stotinjak tisuća pa do čitavoga 


milijuna. Ličinke, koje nisu nimalo slične roditeljima, spretni 
su i poduzetni maleni plivači. Poput pravih auto-stopista prihvate 
se u prolazu kakve ribe: prilijepe joj se na trbuh, na škrge, na 
rep ili drugdje. Tako zajedno s njom odlaze u dalek, tuđi svijet. 


Ovdje je to prikazano shematski. Smeđe je vanjski sloj ljušture, 
plavkasto sloj sedefa, ružičasto školjkaševo tijelo, a žuto zrnce 
pijeska. To je zrnce zapalo između ljušture i školjkaševa tijela 
(lijevo). Oko njega se stvara sloj sedefa (u sredini). Školjka- 
ševo tijelo sadrži biser (desno). Bezupkin je biser nevrijedan. 


Na slici je odgrnut pijesak da se školjkaš vidi čitav. Zamislite 
da je prekriven dio koji je ispod razine pijeska. Tako se obično 
ukopa bezupka: vidi joj se dio ljuštura i dva otvora — tulajice 
(označene bijelim strelicama): na gornju tulajicu voda (za- 
jedno s hranom) ulazi, a na donju (zajedno s izmetom) izlazi. 


Ovako se može iskoristiti bezupkina ljuštura izrezivanjem 
unutrašnjega sedefnog sloja dobiva se tvar za izradu puceta. 


Sjenica kesičarka 


Tek se sunce nazire za zrenikom, a sjenica kesi- 
čarka pozdravlja ga zvonkim pjevom. Ova umiljata 
pjevica kao da je sazdana sva od perja 1 pjesme. A 
čini se da i sama cijeni svoju pjevačku vještinu, pa 
se i ponaša kao svaki samouvjereni koncertni pje- 
vač: prije nego se oglasi ponosito se isprsi, uzdigne 
sivu glavicu, osvrne se desno i lijevo kao da se 
želi osvjedočiti je li sve oko nje spremno da su- 
spregnuta daha dočeka početak — 1 tek onda 
prospe svoju pjesmu. Ore se zvuci — sad reski 1 
zvonki, sad tihi i treperavi, dižu se 1 padaju, rasi- 
paju u vodoskoke visokih ciktaja, u slapove du- 
bokih grgoljenja. A pjesmu prati prava baletna 
predstava: veseli pernati pjevač sve to vrijeme 
lepeće, prhuće i skakuće među grmljem 1 granjem 
kao da nevidljiv koreograf upravlja njegovim po- 
kretima. A kad se izdovolji u svojoj priredbi vrhun- 
ske ptičje umjetnosti, sjenica kesičarka pretvara 
se u smišljena i marna građevinskog poduzetnika 
te gradi ili dograđuje svoje kesasto gnijezdo, po 
kojemu je i dobila ime. Posebno mužjak posvećuje 
tome poslu velik dio svojega »radnog vremena« 
jer mu je ženka veoma izbirljiva kad se o stanu 
radi. Zato, nesretnik, nerijetko izgradi 1 pet-šest 
gnijezda, dok se njegova životna družica ne smilo- 
stivi pa odluči prihvatiti ponuđen obiteljski dom. 


Jeste li znali? ... 


. da sjenica kesičarka Žži- 
vi kod nas uz Savu, Dravu 
i Dunav? _... da je zovu 
još: kesna sjenica, mošnjar- 
ka, plazica, vodeni lon- 
čar? ... da se mužjak 
razlikuje od ženke po tome 
što je rumen po prsima? 


dvaput povećana 


Najmilija hrana 


kukci i njihove ličinke 

Ova živahna ptičica živi od lova na kukce koji se zadržavaju 
po močvarnim i vlažnim mjestima. Zrtvu često iznenadi dok 
na cvijetu srče slatki nektar. Kesičarka ne voli otvorene prostore. 


Sjenice kesičarke grade gnijezda uvijek tako da vise o grani 
koja se nadnijela nad vodu. Ulaz u gnijezdo podsjeća na rasteg- 
ljiv rukav: proširuje se kad se ptice uvlače, a za njima se steže. 

Uzbuna! Uzbuna! Kradljive svrake napadaju kesičarkino gni- 
jezdo da bi je otjerale i ugrabile jaja. Ali mužjak, premda ma- 
jušan, smjelo stupa u borbu, pa često i obrani buduće potomstvo. 


Nevrijeme je oštetilo i raskrilo gnijezdo. Mužjak je odmah pri- 
onuo poslu da popravi kvar služeći se biljnim vlatima. Ženka za 
sve to vrijeme nesebično leži na jajima i grije ih svojim tijelom. 


Ovi akrobati (a to su posvjedočili i izborom mjesta za gnijezda) 
često vise strmoglavce o grančici pa se još i njišu. Plijen pri- 
nose kljunu držeći ga jednom nogom, a viseći o drugoj nozi. 

Vodeni brljak ili vodenkos 

Fo... 30 

Vodenkrtica ............4...... 32 

ŠAROLIKO CARSTVO ŽIVOTINJA 
5. ŽIVOTINJE KOPNENIH VODA 


Ovo je peti svezak male zoološke enciklopedije 
posvećene životinjskom svijetu Evrope. 


Ostali su svesci: 


. ŽIVOTINJE U ŠUMI I šIKARI 

. ŽIVOTINJE U MORU I KRAJ MORA 
. ŽIVOTINJE IZ PLANINE I DOLINE 

. ŽIVOTINJE OKO KUCE I U VRTU 

. ŽIVOTINJE U POLJU I DVORIŠTU 

